title: Sirpa Kytölä

text: Yleisen sarjan kilpailuissa Kytölä ei ole esiintynyt vuoden 1991 jälkeen. Hän kuitenkin jatkoi kilpailemista vuoteen 2008 saakka veteraanien kilpailuissa.


title: Kantele (täsmennyssivu)

text: Kantele tarkoittaa yleensä kannelta eli perinteistä suomalaista kielisoitinta. Se on myös seuraavien asioiden ja henkilöiden nimi:


title: Liam O’Brien (jääkiekkoilija)

text: Liam O’Brien (s. 29. heinäkuuta 1994) on kanadalainen jääkiekkoilija, joka pelaa NHL-seura Washington Capitalsissa.


title: Liam O’Brien (jääkiekkoilija)

text: Aiemmin O’Brien on pelannut QMJHL-joukkueissa Rimouski Oceanic (2010–2012) ja Rouyn-Noranda Huskies (2012–2014). Häntä ei varattu , mutta hänet kutsuttiin Washington Capitalsin harjoitusleirille vuonna 2014. Hän onnistui näytöillään lunastamaan joukkueesta kolmen vuoden tulokassopimuksen, joka julkaistiin 6. lokakuuta 2014. Hän teki NHL-debyyttinsä 9. lokakuuta Montreal Canadiensia vastaan. Hän tappeli ottelussa Canadiensin Brandon Prustia vastaan.


title: Sjogerstadin kirkko

text: Sjogerstadin kirkko () on Ruotsissa Skövden kunnassa sijaitseva kirkkorakennus. Se edustaa uusgoottilaiseen tyyliin ja on vihitty käyttöön vuonna 1866. Kirkko on Skultorpin seurakunnan käytössä. Hautausmaalle on haudattu hovisaarnaaja ja virsirunoilija Paul Nilsson.


title: Crossairin lento 3597

text: Crossairin lento 3597 oli reittilento Berlin-Tegelin lentoasemalta Zürichiin 24. marraskuuta 2001. Laskeutumisvaiheessa kone putosi maahan lähellä Bassersdorfia, noin neljä kilometriä ennen kiitotien alkua. Koneessa olleista 33 ihmisestä 24 kuoli. Onnettomuuden pääsyy oli lentäjän virhe.


title: Crossairin lento 3597

text: Kone nousi ilmaan Berliinistä kello 21.01 paikallista aikaa (UTC+1), noin 20 minuuttia aikataulusta jäljessä. Koneessa oli 28 matkustajaa ja viisi miehistön jäsentä. Koneen kapteeni, joka myös toimi lennolla lentävänä ohjaajana ("PF, pilot flying"), oli kokenut lentäjä, ja hänellä oli takanaan yli 19 500 lentotuntia. Hän toimi myös lentokouluttajana. Perämies puolestaan oli varsin kokematon. Hänellä oli takanaan vain 490 lentotuntia.


title: Crossairin lento 3597

text: Lento sujui ongelmitta, kunnes miehistö aloitti laskeutumisvalmistelut. Kello 21.47 miehistön jo aloitettua laskeutumisen lennonjohdosta ilmoitettiin, että koneen tuleekin laskeutua Zürichin lentoaseman kiitotielle 28 eikä pääkiitotielle 14, kuten oli suunniteltu. Syynä tähän muutokseen oli Saksan ja Sveitsin sopimus, jonka vuoksi kiitotielle 14 ei saanut laskeutua enää kello 22:n jälkeen. Sopimuksen tarkoituksena oli vähentää lentomelua Etelä-Saksassa. Kiitotielle oli tarkoitus laskeutua ILS-järjestelmän avulla, mutta kiitotiellä 28 ei ollut tällaista järjestelmää. Lennonjohdosta kerrottiin, että kiitotielle 28 laskeuduttaisiin epätarkemmalla VOC/DME-menetelmällä.


title: Crossairin lento 3597

text: VOC/DME-menetelmässä tarvitaan visuaalinen havainto kiitotiestä ennen minimilähestymiskorkeuden ("MDA, minimum descent altitude") alapuolelle laskeutumista. Onnettomuusiltana näkyvyys oli varsin huono. Hieman ennen Crossairin lentoa 3597 laskeutunut kone ilmoitti, että he näkivät kiitotien vasta 2,2 meripeninkulman (4,1 kilometrin) päässä kiitotiestä. Kun Crossairin lento 3597 saavutti minimilähestymiskorkeuden kello 22.05, koneen kapteeni ilmoitti perämiehelle, että hänellä oli visuaalinen havainto maasta, ja jatkoi laskeutumista. Kello 22.06 kone osui puiden latvoihin ja putosi maahan. 23 matkustajaa ja kolme miehistön jäsentä, mukaan lukien kapteeni ja perämies, menehtyivät.


title: Crossairin lento 3597

text: Onnettomuustutkijat löysivät kaksi syytä, jotka suoraan johtivat onnettomuuteen. Ensinnäkin kapteeni oli päättänyt laskeutua mininilähestymiskorkeuden alapuolelle, vaikka hänellä ei ollut visuaalista havaintoa kiitotiestä. Tutkijoiden mukaan kapteenilla ei mitenkään voinut olla tällaista haivaintoa siinä vaiheessa, kun hän ilmoitti havainnosta perämiehelle. Toinen pääsyy oli, ettei perämies tehnyt mitään estääkseen laskeutumisen minimilähestymiskorkeuden alapuolelle.


title: Crossairin lento 3597

text: Tutkijat löysivät myös muita syitä, jotka vaikuttivat onnettomuuden syntyyn. Kiitotiellä 28 ei ollut järjestelmää, joka varoittaisi minimiturvallisuuskorkeuden alittamisesta. Miehistö jätti huomiotta varoitukset, joiden mukaan kone oli 500 ja 300 jalan korkeudessa maasta. Miehistön työnjako oli myös epäselvä. Kapteeni käytti paljon aikaa ikkunasta katsomiseen, vaikka hänen olisi pitänyt lentää konetta. Kapteeni ei seurannut etäisyyttä mittaavaa DME-laitetta. Työnjako ei vastannut lentoyhtiön vaatimuksia.


title: Crossairin lento 3597

text: Lisäksi mäkeä, johon kone törmäsi, ei ollut merkitty lähestymiskarttaan, jota lentäjät käyttivät. Myös lennonjohdon säätiedot olivat virheellisiä. Ne eivät vastanneet kiitotie 28:n sääoloja. Niiden perusteella laskettu näkyvyyskin oli siis virheellinen. Todellinen näkyvyys ei ollut riittävä VOC/DME-menetelmälle.


title: Crossairin lento 3597

text: Tutkijat saivat myös selville, että koneen kapteeni oli toistuvasti reputtanut lentolupiin tarvittavia kokeita. Hän oli aloittanut mittarilentokoulutuksen 1966, mutta sai luvan mittarilentoon vasta 1969 reputettuaan sekä käytännön että teoriakokeet useamman kerran. Pääsyynä reputtamiselle olivat navigointilaitteiden riittämätön ymmärrys ja virheellinen käyttö. MD 80 -konetyypin koulutuksessa 1990-luvulla kapteenilla havaittiin myös vastaavia puutteita, eikä hän siksi saanut lupaa tuolle konetyypille, mutta tämä ei johtanut muiden lupien uudelleenarviointiin. Lopulta kapteeni koulutettiin Avro RJ 85/100 -konetyypille, koska lentoyhtiö arveli sen olevan hänelle helpompaa. Tämän konetyypin kouluttaja ei tiennyt kapteenin vaikeuksista MD 80 -koulutuksessa. Onnettomuustutkijat totesivat, että lentoyhtiön olisi pitänyt reagoida näihin havaintoihin asianmukaisesti. Kapteenille oli myös sattunut läheltä-piti-tilanteita. Hän oli melkein törmännyt maahan ennen kiitotietä lähestyessään Luganon lentoasemaa, ja eräällä yksityisellä nähtävyyslennolla Alpeilla hän päätyi aivan väärään paikkaan navigointivirheen takia: hänen oli tarkoitus lentää Sioniin Sveitsiin, mutta hän päätyikin Italiaan. Siellä hän luuli edelleen kiertelevänsä Sionin lentokenttää, kunnes matkustajat huomasivat katukylttien olevan italiankielisiä.


title: Crossairin lento 3597

text: Eurodance-yhtye La Bouchen laulaja Melanie Thornton menehtyi onnettomuudessa.


title: Crossairin lento 3597

text: Myös pop-yhtye Passion Fruitin jäsenet ja manageri olivat lennolla. Kaksi jäsentä, Maria Serrano Serrano ja Nathaly van het Ende, menehtyivät onnettomuudessa. Kolmas jäsen, Debby St. Marteen, ja bändin manageri selvisivät hengissä.


title: Häggumin kirkko

text: Häggumin kirkko () on Ruotsissa Skövden kunnassa sijaitseva kirkkorakennus. Kirkko on rakennettu vuonna 1864. Sitä on vuosien varrella muutettu paljon ja vuonna 1998 tehdyssä remontissa palautettiin alkuperäinen ulkoasu. Tämä on yksi ensimmäisistä kirkoista, joka on saanut takaisin uusklassisen sisustuksensa kokonaisuudessaan. Kirkko on Skultorpin seurakunnan käytössä. Hautausmaan muuriin yhdistettynä on pitäjän vanhin talo, vuodelta 1790 peräisin oleva pitäjänmakasiini.


title: Kanembu

text: Kanembu on Tšadissa asuvien kanembujen puhuma saharalainen kieli. Sitä puhui vuonna 2006 äidinkielenään ihmistä. Kanembu on läheistä sukua kanurille ja se luokitellaan kanuri-kielten alaryhmään länsisaharalaisten kielten haarassa.


title: Chris Brown (jääkiekkoilija)

text: Christopher James Brown (3. helmikuuta 1991) on yhdysvaltalainen jääkiekkoilija, joka pelaa NHL-seura New York Rangersin organisaatiossa. Hän on Phoenix Coyotesin toisen kierroksen varaus .


title: Chris Brown (jääkiekkoilija)

text: Brown kaupattiin kauden 2013–2014 vaihtojen takarajapäivänä Coyotesista Rostislav Kleslan ja neljännen varausvuoron kanssa Washington Capitalsiin, joka antoi tilalle Martin Eratin ja John Mitchellin.


title: Chris Brown (jääkiekkoilija)

text: Brown teki ensimmäisen maalinsa NHL:ssä 22. maaliskuuta 2014 San Jose Sharksia vastaan.


title: Hans Globke

text: Hans Globke (10. syyskuuta 1898 Düsseldorf – 13. helmikuuta 1973 Bad Godesberg) oli saksalainen virkamies ja poliitikko.


title: Hans Globke

text: Valmistuttuaan lakimieheksi Globke työskenteli Aachenin poliisilaitoksella. Hän toimi vuodesta 1929 Natsi-Saksan sisäasiainministeriössä eri tehtävissä, viimeksi ministerineuvoksena 1938–1945. Hänen on katsottu olleen osittain vastuussa niin sanotuista Nürnbergin rotulaeista, joilla ei-arjalaisilta riistettiin kansalaisoikeudet. Globken sanotaan ehdottaneen, että kaikkien Saksan juutalaisten on otettava etunimekseen "Sara" tai "Israel".


title: Hans Globke

text: Sodan jälkeen Globke toimi Aachenin kunnallishallinnon johtotehtävissä. Vuodesta 1949 Globke palveli Saksan liittotasavallan liittokanslerinvirastossa, vuodesta 1953 valtiosihteerinä ja yhtenä liittokansleri Konrad Adenauerin lähimmistä työtovereista. Itä-Saksan korkein oikeus tuomitsi Globken vuonna 1963 elinkautiseen vankeuteen poissaolevana. Globke itse jäi samana vuonna eläkkeelle ja kuoli kymmentä vuotta myöhemmin.


title: Hagelbergin kirkko

text: Hagelbergin kirkko () on Ruotsissa Skövden kunnassa sijaitseva kirkkorakennus. Kirkon läntinen osa on ehkä 1100-luvulta, mutta nykyinen ulkonäkö on syntynyt vuonna 1730 tehdyssä uudelleenrakentamisessa. Kirkko on Skultorpin seurakunnan käytössä. Kirkko ja kellotapuli ovat yksinään kukkulalla, jonka ympäriltä kaikki asutus on kadonnut jo kauan sitten.


title: Daza

text: Daza eli dazaga on Tšadissa ja Nigerissä asuvien dazojen puhuma saharalainen kieli. Sitä puhuu Tšadissa vuoden 2006 väestönlaskennan mukaan äidinkielenään ihmistä. Nigerissä dazan puhujia oli SIL Internationalin mukaan vuonna 2007. Dazan läheinen sukukieli on teda.


title: Stephanocereus

text: Stephanocereus on kaksilajinen kaktuskasvisuku. Tieteellisen nimen alkuosa on kreikankielen kruunua tai seppelettä merkitsevä sana, jolla viitataan varren kärjessä sijaitsevaan kruunumaiseen kefalioon eli erilaistuneeseen verson osaan, johon kukat kehittyvät. Suku on läheinen suvulle "Pilosocereus", josta se eroaa vähähaaraisen tai haarattoman vertensa ja sitä peittävien tiheän ja valkoisen karvoituksen ja piikkien osalta.


title: Stephanocereus

text: "Stephanocereus"-lajit ova tavallisesti haarattomia ja pylväsmäisiä, toisinaan puumaisia, ja kasvavat 1-5 m korkeiksi. Aluksi varsi on pallomainen tai munamainen, mutta pitenee pylväsmiseksi tai pullomaiseksi kapeine kauloineen. Matalia uurteita varressa on 12-20, ja areoleissa on runsaasti valkoista villakarvaa, jonka alle varsi jää näkymättömiin. Keskipiikkejä on yhdestä neljään, ja ne ovat valkoisia tai kullanvärisiä, kolme tai neljä cm pitkiä. Keltaisia tai valkoisia säteittäispiikkejä on 15-20, ja niiden pituus vaihtelee 0,5 - 1,5 cm:n välillä. Kefaliot ovat varren kärjessä tai rengasmaisesti vuorotellen kasvullisten varren vyöhykkeiden kanssa, ja niissä on tiheässä sukasia, valkoista huopakarvaa ja pidempiä karvoja. Kukat ovat putkimaisia tai suppilomaisia, kehälehdet ovat valkoisia tai toisinaan hieman vaaleanpunertavia. Kukkapohjuksessa on muutamia pieniä suomuja siellä täällä, ja sen areoleissa ovat kaljuja tai vähäkarvaisia. Kehälehdet ovat lyhyitä ja harittavia. Munamainen tai soikea hedelmä on sininen tai purppuran sävyinen vihreä, paljaspintainen ja avautumaton. Hedelmävaiheessa kehälehdet tummenevat mustiksi. Siemenet ovat isoja, munan tai päärynän muotoisia, mustia ja kyhmyisiä.


title: Stephanocereus

text: Suku kasvaa Brasiliassa, Bahian osavaltion alueella.


title: Stephanocereus

text:
Suvussa on kaksi lajia: "Stephanocereus leucostele" ja "S. luetzelburgii".
Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9


title: Teda

text: Teda eli tedaga on Tšadissa, Nigerissä ja Nigeriassa asuvien tedojen puhuma saharalainen kieli. Sitä puhuu Tšadissa vuoden 1993 väestönlaskennan mukaan äidinkielenään ihmistä. Nigerissä tedan puhujia oli SIL Internationalin mukaan vuonna 1998. Tedan läheinen sukukieli on daza.


title: Andrew Ebbett

text: Andrew Ebbett (s. 2. tammikuuta 1983) on kanadalainen jääkiekkoilija, joka pelaa NHL-seura Pittsburgh Penguinsissa.


title: Andrew Ebbett

text: Varaamaton Ebbett pelasi CCHA:ssa Michiganin yliopistossa. Oltuaan viimeisenä vuotena joukkueen kapteeni, Ebbett teki varaamattomana pelaajana Ottawa Senatorsin kanssa tulokassopimuksen 17. heinäkuuta 2006. Ebbett teki ammattilaisdebyyttinsä kaudella 2006–2007 Ottawan AHL:ssä pelaavassa yhteistyöseura Binghamton Senatorsissa.


title: Andrew Ebbett

text: 16. toukokuuta 2007 Ebbett siirtyi Anaheim Ducksiin, jossa hän pelasi myös suurimman osan kaudesta AHL:ssä Portland Piratesissa, mutta pääsi tekemään NHL-debyyttinsä kaudella 2007–2008 pelatessaan kolme ottelua Anaheimin paidassa. Kesäkuun 11. päivänä 2008 Ebbett teki kahden vuoden jatkosopimuksen Anaheimin kanssa.


title: Andrew Ebbett

text: Kauden 2008–2009 Ebbett aloitti AHL:ssä Iowa Chopsissa, josta hänet nostettiin 28 pelin jälkeen NHL:ään. Hän teki ensimmäisen NHL-maalinsa syntymäpäivänään 2. tammikuuta 2009 Philadelphia Flyersia vastaan. Hän teki Ducksissa 32 pistettä 48 ottelussaan. Hän oli mukana auttamassa Ducksia toiselle kierrokselle pudotuspeleissä tehdessään 19. huhtikuuta 2009 maalin San Jose Sharksia vastaan.


title: Andrew Ebbett

text: Ebbett pelasi kaudella 2009–2010 kaksi peliä Anaheimissa ennen kuin hänet asetettiin waiver -listalle, josta Chicago Blackhawks poimi hänet 17. lokakuuta 2009. Kymmenen Chicagossa pelatun pelin jälkeen hänet waiver- listattiin uudelleen ja tällä kertaa Minnesota Wild sai hänet 21. marraskuuta 2009 itselleen. Hän teki ensimmäisessä ottelussaan Minnesotassa 25. marraskuuta 2009 maalin Boston Bruinsia vastaan. Ebbett pelasi loppukauden Minnesotassa, jossa teki 49 pelissä kahdeksan maalia ja 14 pistettä.


title: Andrew Ebbett

text: 2. heinäkuuta 2010 Ebbett siirtyi NHL-uransa neljänteen joukkueeseen, kun teki vapaana agenttina yhden vuoden sopimuksen Phoenix Coyotesin kanssa.


title: Andrew Ebbett

text: 1. heinäkuuta 2011 Ebbett siirtyi Vancouver Canucksiin yksivuotisella sopimuksella.


title: Andrew Ebbett

text: 2. heinäkuuta 2012 Ebbett teki yhden vuoden kaksisuuntaisen jatkosopimuksen Canucksin kanssa.


title: Andrew Ebbett

text: 5. heinäkuuta 2013 Ebbett siirtyi yhden vuoden mittaisella kaksisuuntaisella sopimuksella Pittsburgh Penguinsiin, joka maksoi hänelle 550 000 dollaria, mikäli hän pelaisi NHL:ssä.


title: Zaghawa

text: Zaghawa on Tšadin itäosassa ja Sudanin länsiosassa asuvan zaghawa-kansan puhuma saharalainen kieli. Sitä puhuu Tšadissa vuoden 2006 väestönlaskennan mukaan äidinkielenään ihmistä. Sudanissa asui vuonna 2000 SIL Internationalin mukaan zaghawan puhujaa.


title: Zaghawa

text: Zaghawa on saharalaisten kielten itäisen haaran ainoa elävä kieli. Sen kuollutta sukulaiskieltä bertiä puhuttiin Darfurissa Sudanin länsiosassa.


title: Äikäkaktus

text: Äikäkaktus ("Stetsonia coryne") on kaktuskasvien heimoon kuuluva laji ja ainoa suvussaan.


title: Äikäkaktus

text: Äikäkaktus on massiivinen, puumainen ja viidestä kahdeksaan metrin korkuiseksi kasvava kaktus, joka kasvattaa paksun rungon ja paljon pystyjä tai hieman kaarevia haaroja. Varret ovat sinivihreitä, kahdeksan- tai yhdeksänuurteisia ja tavallisesti nivelettömiä. Suorat piikit ovat aluksi keltaisia, myöhemmin mustuvia, jäykkiä ja kovia. Piikkiryhmän keskellä on yksi, jopa viiden sentin mittainen keskuspiikki, ja sen ympärillä seitsemästä yhdeksään sivuille suuntautuvaa, enintään kolmen sentin mittaista säteittäispiikkiä. Kasvi avaa kukkansa yöllä ja ne jäävät usein avoimiksi seuraavan päivän ajaksi. Suppilomaisissa kukissa on valkoiset kehälehdet ja suomuinen, pitkän torven muodostava pohjus. Munanmuotoinen hedelmä on vihreä tai punertava, suomujen peittämä ja kehälehdetön.


title: Äikäkaktus

text: Äikäkaktus on kotoisin Argentiinan, Bolivian ja Paraguayn kuivilta ylängöiltä.


title: Äikäkaktus

text: Äikäkaktuksen hedelmiä syödään, ja kasvia kasvatetaan aitana. Suomessa äikäkaktusta on silloin tällöin myynnissä huonekasviksi.


title: Alfons Gorbach

text: Alfons Gorbach (2. syyskuuta 1898 Imst – 31. heinäkuuta 1972 Graz) oli itävaltalainen poliitikko ja lakimies, joka toimi Itävallan liittokanslerina 1961–1964.


title: Alfons Gorbach

text: Gorbachin poliittinen ura alkoi kunnallispolitiikasta. Vuonna 1934 hänestä tuli katolisten ja kristillisdemokraattien muodostaman natsienvastaisen Heimwehr-ryhmittymän Steiermarkin-osaston johtaja. Vuonna 1938 alkaneen Itävallan natsimiehityksen ensi vaiheissa Gorbach pidätettiin ja joutui koko sodan ajaksi keskitysleirille, ensin Dachauhun ja vuodesta 1944 sodan loppuun Flossenbürgiin.


title: Alfons Gorbach

text: Sodan päätyttyä Gorbach palasi politiikkaan Itävallan kansanpuolueen edustajana, ja hänestä tuli pian maan parlamentin jäsen ja kolmas puhemies. Vuonna 1960 hänestä tuli kansanpuolueen puheenjohtaja ja vuonna 1961 liittokansleri. Virkakauden päätyttyä 1964 Gorbach palasi kansallisen neuvoston eli Itävallan parlamentin alahuoneen jäseneksi vuoteen 1970 asti.


title: Koiranruoka

text: Koiranruoka on koirille tarkoitettua ravintoa eli rehua. Muiden petoeläinten tapaan koirilla on lihansyöntiin soveltuvat terävät hampaat ja lyhyt ruoansulatusjärjestelmä, mutta vuosituhansien myötä koirat ovat sopeutuneet selviytymään myös esimerkiksi ihmisten ruoantähteillä.


title: Koiranruoka

text: Nykyään koiria varten valmistetaan teollisesti monenlaisia kaupallisia koiranruokia.


title: Koiranruoka

text: Koiranruoka on tarkoitettu ensisijaisesti koirille, joten sen vitamiinit ja hivenaineet eivät sovellu välttämättä kaikille petoeläimille, kuten kissoille, mutta kaikkiruokaiset eläimet kuten rotat ja siilit voivat syödä koiranruokaa.


title: Primorska

text: Primorska (, , ) eli Rannikkomaa on yksi viidestä Slovenian perinteisestä alueesta. Alueen nimi pohjautuu muinaiseen Itävallan Rannikkomaahan () joka oli osa Habsburgien valtakuntaa. Primorska oli osa Itävallan Rannikkomaata.


title: Primorska

text: Primorskan alueella on monia suosittuja turistikohteita: Soča-joki, Goriška Brdan viinialueet, karstimaa ja -luolat sekä Unescon maailmanperintökohde Škocjanin luolat.


title: Jason Akeson

text: Jason Akeson (s. 3. kesäkuuta 1990) on kanadalainen jääkiekkoilija, joka pelaa KHL-seura Admiral Vladivostokissa.


title: Jason Akeson

text: Akeson pelasi vuosina 2006–2008 CJHL-joukkue Cumberland Gradsissa. Hän teki yhteensä 114 pistettä 88 pelissä. Kaudella 2007–2008 Akeson pelasi 13 ottelua OHL-joukkue Kitchener Rangersissa. Hän syötti niissä kaksi maalia. Akeson palasi Kitcheneriin kaudella 2008–2009, jolloin pelasi ensimmäisen kokonaisen kautensa OHL:ssä. Kitchener jäi keskisen divisioonan viimeiseksi, josta huolimatta Akeson pelasi onnistuneen kauden tehden 56 pelissä 64 pistettä. Hänet nimettiin liigan toiseen tähdistöön. Kaudella 2009–2010 hänen tililleen kertyi 80 pistettä hänen pelatessaan Jeff Skinnerin ja Jeremy Morinin välissä. Hän pelasi kaudella 56 peliä. Pudotuspeleissä hän pelasi 20 ottelua, joissa teki 19 pistettä. Viimeisellä OHL-kaudellaan 2010–2011 Akeson jakoi liigan pistepörssin voiton Tyler Toffolin kanssa 108 pisteellä. Hän sijoittui liigan syöttöpörssin ensimmäiseksi 84 syötöllään. Akeson nimettiin liigan herrasmiespelaajaksi hänen istuttuaan jäähyllä vain 23 minuutin ajan. Hänelle annettiin myös Leo Lalonde Trophy, joka annetaan liigan parhaalle yli-ikäiselle pelaajalle.


title: Jason Akeson

text: Akeson teki Philadelphia Flyersin kanssa kolmen vuoden tulokassopimuksen, joka julkaistiin 2. maaliskuuta 2011. Hän pelasi ensimmäiset kaksi ammattilaiskauttansa AHL:ssä Adirondack Phantomsissa, jossa hän oli molempien kausien aikana joukkueen sisäisen pistepörssin ykkönen. Hän pääsi tekemään NHL-debyyttinsä 27. huhtikuuta 2013 Flyersin kauden viimeisessä runkosarjaottelussa Ottawa Senatorsia vastaan. Hän teki ottelussa myös ensimmäisen maalinsa ohittaessaan NHL-uransa ensimmäisellä laukauksessa Senatorsin maalivahtina olleen Craig Andersonin. Hän pelasi myös kauden 2013–2014 Adirondackissa lukuun ottamatta kauden viimeistä runkosarjaottelua, johon hänet nostettiin Philadelphiaan. Hän jäi Philadelphiaan pelaamaan myös pudotuspeleihin, joissa joukkue tippui ensimmäisen kierroksen jälkeen New York Rangersille Akesonin tehtyä kaksi maalia.


title: Low (Juicy J:n kappale)

text: Low on yhdysvaltalaisen hip hop-muusikko Juicy J:n kappale. Sen julkaistiin hänen neljännen, -studioalbumin ensimmäisenä singlenä 7. elokuuta 2014. Kappaleella esiintyy vierailevina esiintyjinä amerikkalaisräppärit Nicki Minaj, Lil Bibby ja Young Thug. Kappaleen ovat sanoittaneet Juicy J, Nicki Minaj, Lil Bibby, Dr. Luke, Rock City ja Cirkut. Benny Boomin ohjaama musiikkivideo julkaistiin 21. elokuuta 2014.


title: Low (Juicy J:n kappale)

text: Digitaalinen lataus


title: Lori Grimes

text: Lori Grimes on kuvitteellinen hahmo yhdysvaltalaisessa sarjakuvassa "The Walking Dead" sekä samannimisessä televisiosarjassa. Hahmoa näyttelee televisiosarjassa Sarah Wayne Callies.


title: Lori Grimes

text: Sarjakuvassa Lori asui Cynthianassa, Kentuckyssa yhdessä poikansa Carlin ja miehensä Rickin kanssa. Maailman romahtaessa hän lähti poikansa ja miehensä parhaan ystävän Shane Walshin kanssa kohti Atlantaa turvapaikan toivossa, Rickin ollessa heidän kotikaupungissaan sairaalassa koomassa ampumisen seurauksena. Lorille kehittyi seksisuhde Shanen kanssa. Lori nähdään ensimmäistä kertaa sarjakuvan numerossa 2, jossa hän on muiden selviytyjien kanssa leirillä, lähellä Atlantan kaupunkia. Rickin tullessa takaisin, Lori ja Carl tulevat onnelliseksi ja Lori hylkää Shanen, joka tulee mustasukkaiseksi. Numerossa 7 käy ilmi, että Lori on raskaana ja Rick saa tietää hänestä ja Shanesta. Numerossa 39 Lorin lapsi syntyy. Lori kuolee myöhemmin numerossa 48 Kuvernöörin hyökkäyksessä, kun Lilly ampuu häntä.


title: Lori Grimes

text: Televisiosarjassa Lori lähtee sarjakuvan tapaan Carlin ja Shanen kanssa kohti Atlantaa Rickin jäädessä sairaalan. Lorille kehittyy suhde Shanen kanssa. Myöhemmin Rickin tullessa takaisin, Lori jättää Shanen, joka tulee hyvin mustasukkaiseksi. Sarjan toisella tuotantokaudella Lori saa tietää olevansa raskaana. Hän salaa sen aluksi kaikilta, mutta myöhemmin Rick ja muut saavat kuulla asiasta. Kolmannella tuotantokaudella jaksossa "Tappaja sisälläni", Lorin synnytys alkaa, mutta hän ei kykene synnyttämään normaalisti, joten Maggie Greene suorittaa Lorille keisarilaikkauksen, jossa tämä kuolee. Lori nähdään kauden myöhemmissä jaksoissa, kun Rick alkaa nähdä hänestä hallusinaatioita, mutta ne loppuvat jaksossa.


title: Anna Meares

text: Anna Maree Devenish Meares (s. 21. syyskuuta 1983 Blackwater, Queensland) on australialainen ratapyöräilijä. Hän on kaksinkertainen olympiavoittaja ja kymmenenkertainen maailmanmestari. Hän on pituudeltaan 165 cm.


title: Anna Meares

text: Meares voitti Ateenan olympialaisissa 2004 kultaa 500 metrin aika-ajossa maailmanennätysajalla 33,952. Eräajossa hän sai pronssia. Pekingin olympialaisissa 2008 hän saavutti eräajossa hopeaa. Lontoossa 2012 hän voitti eräajossa kultaa, sai joukkuesprintissä pronssia ja oli keirinissä viides. Rio de Janeirossa 2016 hän saavutti keirinissä pronssia.


title: Anna Meares

text: Meares on voittanut 500 metrin aika-ajossa maailmanmestaruuden 2004, 2007, 2010 ja 2012 sekä saanut MM-hopeaa 2005, 2006, 2009, 2014 ja 2015. Eräajon maailmanmestaruuden hän voitti 2011, sai hopeaa 2004 sekä pronssia 2005, 2007 ja 2012. Joukkuesprintissä hän saavutti MM-kultaa 2009, 2010 ja 2011, hopeaa 2012 sekä pronssia 2007 ja 2015. Keirin-ajossa hän voitti maailmanmestaruuden 2011, 2012 ja 2015, sai MM-hopeaa 2003, 2014 ja 2016 sekä pronssia 2007. Nuorten maailmanmestaruuden hän voitti 500 metrillä 2001.


title: Anna Meares

text: Meares saavutti Manchesterin Kansainyhteisön kisoissa 2002 pronssia eräajossa. Melbournessa 2006 hän sai kultaa 500 metrin aika-ajossa ja hopeaa eräajossa. Delhin Kansainyhteisön kisoissa 2010 hän voitti kultaa 500 metrin aika-ajossa, eräajossa ja joukkuesprintissä. Glasgow'ssa 2014 hän sai hopeaa eräajossa.


title: Anna Meares

text: Anna Mearesin sisar Kerrie Meares on ratapyöräilyn MM-mitalisti.


title: Kranjska

text: Kranjska (; ; ) on historiallinen Slovenian osa. Kranjska on jaettu kolmeen pienempään osaan: Gorenjskaan, Notranjskaan ja kiistanalaisempaan Dolenjskaan.


title: Kranjska

text: Kransjka oli 1900-luvulla keskeinen paikka Itävallan keisarikunnasta eroa halunneille nationalisteille. Kransjkan aluetta ovat hallinneet monet hallitsijat, kunnes vuonna 1335 Habsburgin suku otti vallan. Alue pysyi muutamia lyhyitä katkoja lukuun ottamatta suvun hallussa vuoteen 1918.


title: Anthony Duclair

text: Anthony Duclair (s. 26. elokuuta 1995 Montréal, Québec, Kanada) on kanadalainen jääkiekkoilija, joka pelaa NHL-joukkue Columbus Blue Jacketsin organisaatiossa. Hänen vahvuuksiinsa kuuluvat maalintekotaidot, luistelu, kiekonhallinta, rannelaukaus, työmoraali, sijoittuminen ja kädet. Duclairin heikkouksiin kuuluvat voiman puute, oman pään pelaaminen ja ajoittainen itsekkyys, mikä kostautuu kiekonmenetyksinä.


title: Anthony Duclair

text: Duclair aloitti luistelukoulun 2-vuotiaana. Hän on Saint-Léonardin kiekkokoulun kasvatti. Duclair pelasi kaudella 2010–2011 Québecin paikallisia juniorisarjoja Lac St-Louis Lionsin joukkueessa. Hän edusti kauden aikana myös Québeciä Kanadan talvikisoissa, jotka päättyi hopeaan. Duclair jakoi kahdeksalla syötöllään turnauksen syöttöpörssin voiton Prinssi Edwardin saaren Evan Morrisonin ja Brittiläisen Kolumbian Nicolas Petanin kanssa.


title: Anthony Duclair

text: Québec Remparts varasi Duclairin 41. pelaajana QMJHL:n varaustilaisuudessa 2011. Samana vuonna hänet varasi myös Dubuque Fighting Saints 18. pelaajana USHL:n varaustilaisuudessa. Duclair siirtyi kaudeksi 2011–2012 Rempartsiin, jonka toiseksi paras maalintekijä ja kolmanneksi paras pistemies hän oli tehoilla 31+35=66. Duclair voitti myös joukkueen sisäisen tehotilaston lukemalla +38. Hänet valittiin kauden päätteeksi QMJHL:n tulokkaiden tähdistökentälliseen. Kaudella 2012–2013 Duclair teki runkosarjassa 50 tehopistettä. Hän pelasi kauden aikana myös CHL Top Prospects Gamessa.


title: Anthony Duclair

text: New York Rangers varasi Duclairin kolmannella kierroksella 80. pelaajana . Kaudella 2013–2014 hän nousi Rempartsin varakapteeniksi ja oli joukkueen paras pistemies, maalintekijä ja syöttäjä tehoilla 50+49=99. Duclair sijoittui koko QMJHL:n maalipörssissä kolmanneksi ja pistepörssissä kuudenneksi. Hänen kautensa päättyi kuitenkin aivan runkosarjan lopulla aivotärähdykseen. Tammikuussa 2014 Duclair teki kolmivuotisen tulokassopimuksen Rangersin kanssa.


title: Anthony Duclair

text: Syksyn 2014 harjoitusleirin päätteeksi Duclair sai paikan Rangersin NHL-avauskokoonpanosta. Hän teki näin ollen NHL-debyyttinsä kauden 2014–2015 avauskierroksella 9. lokakuuta 2014 vieraissa St. Louis Bluesia vastaan. Duclair sai ottelussa jääaikaa 11.12 minuuttia. NHL-uransa avausmaalin hän teki 27. lokakuuta 2014 Minnesota Wildia vastaan. Duclair valittiin ottelun kolmostähdeksi. Duclair pelasi NHL-kaudella 2014–2015 yhteensä 18 ottelua ja teki seitsemän tehopistettä, maalin ja kuusi syöttöpistettä. Tammikuussa 2015 hän palasi loppukaudeksi Québec Rempartsiin.


title: Anthony Duclair

text: Maaliskuussa 2015 Duclair siirtyi Arizona Coyotesiin pelaajakaupassa, jossa Coytes sai hänen lisäkseen John Mooren ja ensimmäisen sekä toisen kierroksen varausvuorot. New York Rangers sai vaihdossa Keith Yandlen, Chris Summersin ja neljännen kierroksen varausvuoron.


title: Anthony Duclair

text: Duclair pelasi alle 20-vuotiaiden MM-kilpailuissa vuonna 2015, jolloin hän voitti maailmanmestaruuden. Duclair pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti kultaa. Duclair edusti myös Canada Québecin joukkuetta World U-17 Hockey Challengessa vuosina 2011 ja 2012, joista jälkimmäisessä turnauksessa hän toimi joukkueen varakapteenina.


title: Anthony Duclair

text: Duclairin vanhemmat Wendell ja Dominique ovat molemmat lähtöisin Haitista, mutta heillä on kuitenkin kanadalaiset sukujuuret. Anthonyn setä Farell Duclair pelasi kanadalaista jalkapalloa pelinrakentajana CFL-tasolla ja kuului Calgary Stampedersin vuoden 1998 Grey Cup -mestarijoukkueeseen.


title: Lay Me Down

text: Lay Me Down on ruotsalaistuottaja Aviciin kappale. Kappaleen sanoittivat Avicii, Ash Pournouri, Nile Rodgers sekä Adam Lambert ja se on mukana Aviciin True-debyyttialbumilla. Yhdysvaltalainen laulaja-lauluntekijä Adam Lambert esittää kappaleen sanat. Kappale julkaistiin albumin viidentenä ja viimeisenä singlenä 21. huhtikuuta 2014. Kappale esitetään vuoden 2014 Lipton Ice Tea-televisiomainoksessa.


title: Damon Severson

text: Damon Severson (s. 7. elokuuta 1994) on kanadalainen jääkiekkoilija, joka pelaa NHL-seura New Jersey Devilsissä. Hän on Devilsin toisen kierroksen varaus .


title: Damon Severson

text: Severson pelasi WHL-joukkue Kelowna Rocketsissa ennen kuin teki kolmen vuoden tulokassopimuksen Devilsin kanssa 6. syyskuuta 2012.


title: Damon Severson

text: Ensimmäisellä ammattilaiskaudellaan Severson ansaitsi harjoitusleirin jälkeen paikan Devilsin avauskokoonpanossa kaudella 2014–2015. Hän teki NHL-debyyttinsä 9. lokakuuta 2014 Philadelphia Flyersia vastaan Wells Fargo Centerissä. Ensimmäisen pisteensä hän sai syöttöpisteen muodossa 11. lokakuuta Florida Panthersia vastaan. Hän teki myös ensimmäisen maalinsa samassa ottelussa kuusi minuuttia myöhemmin iskiessään kiekon ohi Roberto Luongon. Tulokaskaudellaan Severson joutui joulukuussa kuukaudeksi sivuun, kun hänen nilkkansa murtui hänen blokattuaan Aleksandr Ovetškinin laukauksen.


title: Universidade do Estado de Minas Gerais

text: Minas Geraisin osavaltionyliopisto (port. "Universidade do Estado de Minas Gerais"; UEMG) on yliopisto Minas Geraisin osavaltiossa Brasiliassa. Sen päärakennus on Belo Horizonten kaupungissa, mutta yliopistolla on toimintaa myös 12 pienemmällä paikkakunnalla.


title: Forza Horizon 2

text: Forza Horizon 2 on Microsoft Studiosin julkaisema avoimen pelimaailman ajopeli, joka julkaistiin alun perin Pohjois-Amerikassa 30. syyskuuta 2014 Xbox 360:lle ja Xbox Onelle. Peli on jatkoa vuonna 2012 ilmestyneelle "Forza Horizonille" ja osa "Forza Motorsport" -pelisarjaa.


title: Forza Horizon 2

text: Pelissä pelaaja voi ajella vapaasti avoimessa pelimaailmassa ja osallistua kilpailuihin ja erilaisiin tapahtumiin edetäkseen pelissä. Pelissä uutena asiana on dynaaminen säävaihtelu. Peli sisältää myös moninpelin, sekä paikallisen että verkossa pelattavan.


title: Forza Horizon 2

text: Peli on saanut positiivisen vastaanoton. Pelin Xbox One-versiolla on GameRankingsissa keskiarvona 86.03 % ja Metacriticissä 86/100. IGN antoi pelille arvosanaksi 9/10, Eurogamer 9/10, Official Xbox Magazine 8/10, ja Computer and Video Games 9/10. Suomessa Gamereactor antoi pelille arvosanaksi 8/10, Suomen IGN 9.1/10, V2.fi 4.5/5 ja Dome.fi 4.5/5.


title: 1989 (Taylor Swiftin albumi)

text: 1989 on yhdysvaltalaisen laulaja-lauluntekijä Taylor Swiftin studioalbumi, joka julkaistiin 27. lokakuuta 2014. Albumi myi julkaisuviikollaan yli 1,2 miljoonaa kappaletta Yhdysvalloissa ja nousi suoraan Billboard 200 -listan kärkeen. Albumi oli Yhdysvalloissa vuoden 2014 myydyin levy. Elokuuhun 2015 mennessä albumi oli myynyt Yhdysvalloissa 5,3 miljoonaa kappaletta.


title: 1989 (Taylor Swiftin albumi)

text: 1989 poikkeaa musiikillisesti Swiftin aiemmasta country-pop -tyylistä. Swift on sanonut sen olevan hänen ensimmäinen virallinen popalbuminsa. Swift on kirjoittanut ja tuottanut useimmat kappaleet yhdessä Max Martinin ja Shellbackin kanssa. Lisäksi hän on tehnyt albumilla yhteistyötä muun muassa Fun -yhtyeen Jack Antonoffin, Ryan Tedderin ja Imogen Heapin kanssa.


title: 1989 (Taylor Swiftin albumi)

text: Ensimmäisenä singlenä albumilta julkaistiin kappale ”Shake It Off” elokuussa 2014. Single nousi listakärkeen muun muassa Yhdysvalloissa. Toisena singlenä julkaistiin kappale ”Blank Space”, joka syrjäytti Shake It Offin Billboardin listan kärkisijalta. Kolmantena singlenä albumilta julkaistiin kappale ”Style”.


title: 1989 (Taylor Swiftin albumi)

text: Toukokuussa 2015 Swift julkaisi singlenä uuden version kappaleesta ”Bad Blood”. Remix-versiolla esiintyy Swiftin kanssa rap-artisti Kendrick Lamar. Kappale nousi Billboardin listalla ykköseksi.


title: 1989 (Taylor Swiftin albumi)

text: Albumista on julkaistu 13 kappaletta sisältävä tavallinen painos ja Deluxe-versio. Deluxe Edition sisältää kolme bonuskappaletta sekä kolme raitaa, joilla Swift esittelee sävellysprosessiaan ja varhaisia versioita kappaleista.


title: 1989 (Taylor Swiftin albumi)

text: Vuonna 2015 Swift aloitti "1989 Tour" -kiertueen, jolla hän esittää pääosin "1989"-albumin kappaleita. Kiertueella hän esiintyy Yhdysvalloissa, Kanadassa, Australiassa ja useissa Euroopan maissa.


title: 1989 (Taylor Swiftin albumi)

text: 1989 on tyyliltään synthpoppia ja poikkeaa Swiftin aiemmasta country-tyylisestä musiikista. Swiftin mukaan 1989 on hänen "ensimmäinen virallinen popalbuminsa". Nimi 1989 tulee Swiftin syntymävuodesta. Albumin musiikissa on myös vaikutteita 1980-luvun popista. Swift on sanonut, että esimerkiksi Phil Collinsin, Annie Lennoxin ja Madonnan 1980-luvun lopun tuotanto inspiroi häntä.


title: 1989 (Taylor Swiftin albumi)

text: Swift kirjoitti suurimman osan kappaleista yhdessä ruotsalaisten lauluntekijöiden ja tuottajien Max Martinin ja Shellbackin kanssa. Martin ja Swift toimivat albumin vastaavina tuottajina. OneRepublic-yhtyeen Ryan Tedder osallistui kappaleiden ”Welcome to New York” ja ”I Know Places” säveltämiseen.


title: 1989 (Taylor Swiftin albumi)

text: Balladin ”This Love” Swift sävelsi yksin. Hän tuotti kappaleen pitkäaikaisen yhteistyökumppaninsa Nathan Chapmanin kanssa. ”This Love” on albumin ainoa country-vaikutteinen kappale.


title: 1989 (Taylor Swiftin albumi)

text: Brittiläinen laulaja-lauluntekijä Imogen Heap kirjoitti ja tuotti Swiftin kanssa kappaleen ”Clean”. Kappale kirjoitettiin ja levytettiin yhdessä päivässä Heapin kotona Lontoossa. Heap laulaa kappaleessa taustoja.


title: 1989 (Taylor Swiftin albumi)

text: Fun-yhtyeen Jack Antonoff teki Swiftin kanssa kappaleet ”Out of the Woods”, ”I Wish You Would” ja ”You Are In Love”. Swift kirjoitti laulumelodiat ja sanoitukset Antonoffin tekemään taustamusiikkiin. ”Out of the Woods” on ensimmäinen kappale, jossa Swift on kirjoittanut sanoitukset valmiiseen raitaan.


title: 1989 (Taylor Swiftin albumi)

text: Albumin lyriikat käsittelevät parisuhdetta ja erosta selviämistä. Kuten Swiftin aiemmilla albumeilla, useat kappaleet ovat omaelämäkerrallisia. Kappaleiden ”Out of the Woods” ja ”Style” on tulkittu mediassa kertovan Swiftin ja hänen entisen poikaystävänsä, One Direction -yhtyeen Harry Stylesin, suhteesta. Swiftin mukaan ”Out of the Woods” kertoo epävarmuudesta ja haavoittuvuudesta parisuhteessa. Kappaleen ”Clean” aiheena on vaikeuksista selviäminen.


title: 1989 (Taylor Swiftin albumi)

text: Toisena teemana lyriikoissa on kuuluisuus. ”Blank Space” käsittelee ironisesti Swiftin mediaimagoa. Swiftin yksityiselämää ja suhteita on käsitelty etenkin Yhdysvalloissa paljon lehdissä. Kappaleen sanoituksissa Swift on pakkomielteinen julkkiksia tapaileva nainen, joka kostaa entisille miesystävilleen suhteiden kariuduttua. Swift on sanonut kirjoittaneensa kappaleen alun perin vitsinä.


title: 1989 (Taylor Swiftin albumi)

text: Kappaleessa ”I Know Places” Swift pohtii elämää ja parisuhdetta julkisuuden valokeilassa. ”Shake It Off” käsittelee kritiikin kohteena olemista ja arvostelijoiden jättämistä omaan arvoonsa. Swift on sanonut kirjoittaneensa kappaleen, kun hänen musiikkiaan, yksityiselämäänsä ja ulkonäköään oli arvosteltu mediassa.


title: 1989 (Taylor Swiftin albumi)

text: Kappale ”Bad Blood” kertoo välirikosta entisen ystävän kanssa. Swift on kertonut, että kappaleen kohteena on naislaulaja, joka petti hänen luottamuksensa muun muassa sabotoimalla Swiftin kiertuetta. Mediassa on spekuloitu, että kappale kertoo Katy Perrystä, koska tämä palkkasi Swiftin henkilökuntaa itselleen kesken kiertueen.


title: 1989 (Taylor Swiftin albumi)

text: ”Welcome to New York” on omaelämäkerrallinen kappale Swiftin muutosta New Yorkiin. Kappale on kunnianosoitus kaupungille. Swift on sanonut saaneensa kaupungista inspiraatiota ja uutta suuntaa elämään.


title: 1989 (Taylor Swiftin albumi)

text: Ensimmäisenä singlenä albumilta julkaistiin elokuussa 2014 ”Shake It Off”. Kappale debytoi Billboard Hot 100-listan kärkisijalla, ja siitä tuli Swiftin uran toinen kärkisijan saavuttanut single Yhdysvalloissa. Single on menestynyt hyvin myös kansainvälisesti. Ennen albumin julkaisua Swift julkaisi iTunesissa kappaleet ”Out of the Woods” ja ”Welcome to New York”.


title: 1989 (Taylor Swiftin albumi)

text: Toisena virallisena singlenä albumilta julkaistiin kappale ”Blank Space”. Blank Space syrjäytti ”Shake It Offin” listan kärjestä ja teki Swiftistä ensimmäisen naisartistin, jolla on ollut peräkkäisillä viikoilla kaksi singleä listan ykkössijalla. Kappaleen musiikkivideossa Swift esittää romantiikkaan pakkomielteisesti suhtautuvaa naista ja malli Sean O'Pry tämän poikaystävää. Video kuvattiin Long Islandilla, muun muassa Ohekan linnassa. Videota markkinoitiin Yhdysvalloissa siihen liittyvällä mobiilisovelluksella, jossa liikutaan videon paikoissa. Mobiilisovellus palkittiin syyskuussa 2015 parhaan interaktiivisen ohjelman Emmy-palkinnolla.


title: 1989 (Taylor Swiftin albumi)

text: Kolmantena singlenä albumilta julkaistiin helmikuussa 2015 kappale ”Style”. Kappale nousi Billboardin listalla sijalle 6.


title: 1989 (Taylor Swiftin albumi)

text: Albumin deluxe-version bonusraita ”Wonderland” julkaistiin iTunesissa promosinglenä 17. helmikuuta 2015. Toiset bonuskappaleet ”You Are In Love” ja ”New Romantics” julkaistiin iTunesissa Wonderlandin jälkeen. Deluxe-version bonuskappaleita ei oltu aiemmin julkaistu digitaalisesti.


title: 1989 (Taylor Swiftin albumi)

text: Albumin neljäs virallinen single on remix kappaleesta ”Bad Blood”. Uudella versiolla esiintyy Swiftin kanssa rap-artisti Kendrick Lamar. Kappale nousi Billboardin listalla ykköseksi. Kappaleen musiikkivideo sai paljon huomiota, koska siinä esiintyy Swiftin ja Lamarin lisäksi useita muita julkisuuden henkilöitä kuten Cara Delevingne, Ellie Goulding, Mariska Hargitay, Cindy Crawford ja Selena Gomez. Videota katsottiin YouTubessa ensimmäisen vuorokauden aikana 20,1 miljoonaa kertaa, mikä on enemmän kuin millään videolla aikaisemmin.


title: 1989 (Taylor Swiftin albumi)

text: Viidentenä singlenä julkaistiin balladi ”Wildest Dreams”. Wildest Dreams nousi Billboardin listalla sijalle 5. Kappaleen musiikkivideo kuvaa kahden näyttelijän välistä romanssia elokuvan kuvauksissa ja sijoittuu 1950-luvun Afrikkaan. Videon tuotto menee luonnonsuojeluun Afrikassa. Videota kritisoitiin romantisoidusta ja kolonialistisesta asenteesta Afrikkaan, koska siinä ei esiinny paljoa mustia ihmisiä. Ohjaaja Joseph Kahn sanoi, että video ei kerro kolonialismista vaan romanssista ja pyrkii antamaan historiallisesti oikean kuvan elokuvanteosta 1950-luvulla.


title: 1989 (Taylor Swiftin albumi)

text: Albumin kuudes virallinen single on ”Out of the Woods”. Kappaleen musiikkivideo julkaistiin 31. joulukuuta 2015.


title: 1989 (Taylor Swiftin albumi)

text: Seitsemäntenä singlenä julkaistaan albumin Deluxe-versiolla esiintynyt kappale ”New Romantics”.


title: 1989 (Taylor Swiftin albumi)

text: "1989" myi julkaisuviikollaan yli 1,2 miljoonaa kappaletta Yhdysvalloissa ja nousi Billboard 200 -listan kärkeen. Joulukuuhun 2014 mennessä albumi oli myynyt Yhdysvalloissa 3,4 miljoonaa kappaletta ja oli vuoden toiseksi eniten myynyt albumi "Frozen"-elokuvan soundtrackin jälkeen. Vuoden viimeisellä listaviikolla "1989" myi 326 000 kappaletta, ja ohitti "Frozen"-elokuvan soundtrackin vuoden myydyimpänä albumina. Yhdeksän viikon aikana albumi oli myynyt yhteensä 3,66 miljoonaa kappaletta. Elokuuhun 2015 mennessä albumi oli myynyt Yhdysvalloissa 5,3 miljoonaa kappaletta.


title: 1989 (Taylor Swiftin albumi)

text: Albumi on menestynyt kansainvälisesti. Se nousi listakärkeen muun muassa Kanadassa, Iso-Britanniassa ja Australiassa. Suomessa albumi nousi listasijalle 10. Albumi on myynyt platinaa Iso-Britanniassa, Australiassa ja Uudessa-Seelannissa. Helmikuuhun 2015 mennessä albumi oli myynyt maailmanlaajuisesti 8,6 miljoonaa kappaletta.


title: 1989 (Taylor Swiftin albumi)

text: "1989" on saanut kriitikoilta pääosin positiivisia arvosteluja. Eri lehtien arvosteluja keräävällä Metacritic sivustolla albumilla on keskiarvona luokitus 76/100. Billboard- ja Cosmopolitan-lehdissä albumi valittiin vuoden parhaaksi albumiksi. Guardian-lehdessä albumi sai 4 tähteä. Albumin sanottiin erottuvan popin valtavirrasta etenkin keksiäillä lyriikoilla. Sitä verrattiin Jane Wiedlinin 1980-luvun tuotantoon. Los Angeles Timesin arviossa Swiftin lyriikoita ja musiikkityyliä puolestaan kritisoitiin vähemmän omaperäisiksi kuin hänen aiemmilla albumeillaan. Albumia on verrattu Lorden ja Lana Del Reyn tuotantoon.


title: Bradley Malone

text: Bradley Malone (s. 20. toukokuuta 1989) on kanadalainen jääkiekkohyökkääjä, joka pelaa NHL-seura Edmonton Oilersin organisaatiossa.


title: Bradley Malone

text: Malone syntyi newbrunswickilaisessa Chathamissa, jossa hän pelasi juniorijoukkueessa. Hän lähti 15-vuotiaana kotoaan Cushing -akatemiaan. 17-vuotiaana Malone liittyi USHL-joukkue Sioux Falls Stampedeen tehden 33 pistettä 57 pelissä, jonka jälkeen Colorado Avalanche varasi hänet 105. pelaajana . Sen jälkeen Malone pelasi neljä kautta Pohjois-Dakotan yliopistossa, jossa teki sinä aikana yhteensä 85 pistettä. Yliopistouransa jälkeen Malone teki Coloradon kanssa kahden vuoden tulokassopimuksen 12. huhtikuuta 2011. Malonen ammattilaisura alkoi heti, kun hän liittyi Coloradon farmijoukkue Lake Erie Monstersin mukaan pelaamaan AHL:n pudotuspelejä. Malone teki pelaamissaan kolmessa ottelussa yhden pisteen.


title: Bradley Malone

text: Ensimmäisen Coloradon harjoitusleirinsä jälkeen Malone palasi farmijoukkue Lake Erieen, jossa aloitti kauden 2011–2012. Malonen rooliksi Lake Eriessä muodostui kolmoskentän fyysinen taklaaja. Hän teki 13 pistettä 24 pelissä. Avalanchen hyökkääjä Kevin Porterin loukkaannuttua Malone kutsuttiin ylös NHL:ään. Hän teki seuraavana päivänä 9. joulukuuta 2011 NHL-debyyttinsä, kun Avalanche hävisi Edmonton Oilersille lukemin 4–1. Ensimmäinen piste syntyi viidennessä pelissä syötön muodossa Philadelphia Flyersia vastaan 19. joulukuuta. Seuraavassa ottelussa hän pelasi jouluaattona ensimmäisen kerran ammattilaistasolla Tampa Bay Lightningia edustanutta serkkuaan Ryan Malonea vastaan. Malone syötti yhdeksässä pelaamassaan ottelussa kaksi osumaa ennen paluutaan Lake Erieen, jossa hän teki tulokaskaudellaan 36 pistettä 67 pelissä.


title: Bradley Malone

text: Coloradon tulokassopimuksensa loputtua Malone teki kahden vuoden mittaisen sopimuksen Carolina Hurricanesin kanssa 1. heinäkuuta 2014.


title: Afrikantaateli

text: Afrikantaateli ("Phoenix reclinata") on taatelihin kuuluva palmupuu. Se kasvaa usein monirunkoisena ja pensasmaisena ja on 7,6–15 metriä korkea. Sitä tavataan jokien varsilla ja soilla lähes koko Afrikassa.


title: Afrikantaateli

text: Afrikantaateli muodostaa usein tiheän pensasmaisen kasvuston, josta kasvaa useampia runkoja. Puu kasvaa yleensä 7,6–15 metriä korkeaksi. Ruskeat rungot yleensä kaareutuvat poispäin kasvuston keskustasta. Afrikantaatelin ulkonäkö voi olla kuitenkin vaihteleva. Jotkin yksilöt ovat esimerkiksi vain yksirunkoisia. Rungon kruununa on väritykseltään tummanvihreästä keltavihreään olevia liuskoihin jakautuneita lehtiä. Lehdet ovat 2,4–4,5 metriä pitkiä ja noin 0,9 metriä leveitä ja kaareutuvat maata kohti.


title: Afrikantaateli

text: Afrikantaateli on kaksikotinen kasvi. Heteet tuottavat runsaasti siitepölyä, ja oranssin ruskeat hedelmät kypsyvät myöhemmin. Ovaalinmuotoiset hedelmät ovat pienemmät kuin välimerentaatelin.


title: Afrikantaateli

text: Afrikantaatelia kasvaa luonnollisesti lähes koko Afrikassa Etelä-Afrikasta Egyptiin. Sen luonnollisiin elinympäritöihin kuuluvat jokien rannat ja suot, mutta sitä kasvaa satunnaisesti myös ruohikoilla, joissa pohjavesi on tarpeeksi korkealla.


title: Klortsoksatsoni

text: Klortsoksatsoni on lihasrelaksantti jota käytetään lihasjännityksen ja siitä johtuvan kivun hoitoon. Sitä voidaan käyttää myös akuuttiin lihasperäiseen päänsärkyyn.


title: Klortsoksatsoni

text: Tuotenimet ovat "Muscol "ja "Parafon Forte", joissa on lisäksi parasetamolia, joka on kipulääke.


title: Klortsoksatsoni

text: Lääke toimii selkärangan kautta lieventäen refleksejä.


title: Klortsoksatsoni

text: Mahdollisia sivuvaikutuksia ovat sekavuus, pyörtymisen tunne, väsymys, oksentelu ja maksan vajaatoiminta.


title: Klortsoksatsoni

text: Parasetamolin käyttö klortsoksatsonin kanssa voi olla maksatoksista, joten sen käyttöä ei suositella.


title: Korkeasaari (täsmennyssivu)

text: Korkeasaari voi tarkoittaa muiden muassa seuraavia:


title: Patrick Gordon Walker

text: Patrick Chrestien Gordon Walker tai Gordon-Walkerin paroni CH, PC (7. huhtikuuta 1907 – 2. joulukuuta 1980) oli brittiläinen työväenpuolueen poliitikko. Hän oli Britannian parlamentin jäsen miltei 30 vuotta ja toimi ministerinä useaan otteeseen.


title: Patrick Gordon Walker

text: Walker opiskeli historiaa ja yhteiskuntatieteitä Oxfordin yliopistossa ja Saksassa. Hän sai toisen maailmansodan aikana sujuvan saksantaitonsa ansiosta hoitaakseen Natsi-Saksaan suunnattuja BBC:n radiolähetyksiä.


title: Patrick Gordon Walker

text: Walker valittiin parlamentin alahuoneeseen ensi kertaa vuonna 1945. Hän toimi siirtomaaministerinä Clement Attleen johtamassa hallituksessa 1950–1951.


title: Patrick Gordon Walker

text: Walker toimi ulkoministerinä Harold Wilsonin hallituksessa lyhyen aikaa, lokakuusta 1964 tammikuuhun 1965. Huhtikuussa 1967 Wilson nimitti hänet ensin salkuttomaksi ministeriksi ja pian opetusministeriksi, joka tehtävä jatkui huhtikuuhun 1968 asti. Walker jäi pois parlamentista 1974 ja sai samana vuonna paronin arvon. Hän toimi vielä lyhyen aikaa europarlamentaarikkona 1970-luvun loppupuolella.


title: Osaviljelijä

text: Osaviljelijä oli aiemmin Suomessa henkilö, joka viljeli sopimuksella toisen omistamaa maatilaa. Kyseessä oli eräänlainen vuokrasopimus.


title: Osaviljelijä

text: Talonomistaja, joka ei itse halunnut viljellä tilaansa, saattoi antaa sen viljeltäväksi toiselle henkilölle osuutta vastaan talon tuloista. Tavanomainen korvaus oli sellainen, että osaviljelijä suoritti talonomistajalle vuokrana puolet sadosta luonnossa eli tavarasuorituksena. Vuokrasuhteen luonnetta säänteli yleensä maan tapa, koska kirjoitettua lainsäädäntöä ei ollut. Tämä merkitsi sitä, että osaviljelystä sovittaessa oli tarkasti määriteltävä kaikki talon asukkuutta koskevat ehdot.


title: Osaviljelijä

text: Ellei toisin ollut sovittu, osaviljelijän velvollisuutena oli täyttää kaikki ne tehtävät, jotka kuuluivat maan säännölliseen viljelemiseen ja maatilan tarpeelliseen kunnossapitoon, mutta siementen ja rakennusaineiden hankkiminen ja toimittaminen kuului puolestaan omistajan tehtäviin. Tilan uudisrakennukset eivät kuuluneet osaviljelijälle, paitsi jos tästä oli sovittu.


title: Osaviljelijä

text: Tilan menoista tuli omistajan suorittaa rahamaksut, mutta osaviljelijän tuli suorittaa se, mikä voitiin maksaa työllä. Sellaiset erät, jotka oli suoritettava luonnossa eli tavarana, kuuluivat puoliksi kummallekin osapuolelle. Rehu, lanta ja muut tarveaineet oli käytettävä tilalla eikä kumpikaan osapuoli saanut viedä niitä pois ilman toisen lupaa.


title: Osaviljelijä

text: Sopimuksen päättyessä osaviljelijän tuli jättää talo yhtä hyvässä kunnossa kuin hän otti sen vastaan sopimuksen alkaessa. Olosuhteiden selvittämistä varten pidettiin säännöllinen tulo- ja lähtökatselmus.


title: Cars: Fast as Lightning

text: Cars: Fast as Lightning on Gameloftin julkaisema ja Gameloftin ja Disney Interactiven kehittämä lokakuussa 2014 ilmestynyt Autot-aiheinen videopeli. Peli sijoittuu Disney Pixarin Autot-elokuvista tuttuun ympäristöön. Peli on saatavilla iOSille, Androidille ja Microsoft Phonelle.


title: Cars: Fast as Lightning

text: Pelin tarkoituksena on rakentaa omaa kaupunkia ja kilparataa kilpailuista saatujen kolikoiden avulla. Pelissä on mahdollista rakentaa 20 eri rataa, jokaisen pelihahmon omaa rataa. Siinä voi kilpailla 20 eri autolla, jotka voi avata pelin edetessä. Omille kilparadoille voi asettaa erilaisia haastavia kohtia, jotka on vaikeampi selvittää, kuten erilaisia silmukoita. Kaupunkia eli Syylari Cityä voi laajentaa ostamalla kisoista saaduilla kolikoilla eri rakennuksia kaupunkiin. Yhdessä rakennuksista omaa kilpa-autoa voi kehittää, jotta se pärjäisi paremmin kilpailuissa. Peliä ladattiin ensimmäisten viikkojen aikana yli kymmenen miljoonaa kertaa.


title: Rahim Al-Haj

text: Rahim Al-Haj (s. 1967 Bagdad) on irakilais-yhdysvaltalainen säveltäjä. Hän on asunut Yhdysvalloissa vuodesta 2000. Hän on myös esiintynyt ud-luutun soittajana.


title: Rahim Al-Haj

text: Al-Haj aloitti udinsoiton itseopiskelun 9-vuotiaana. Hän opiskeli arabiankielistä kirjallisuutta Al-Mustansiriyan yliopistossa Bagdadissa (1984–90) sekä sävellystä ja udinsoittoa Munir Bashirin ja Salim Abdul Karimin johdolla Bagdadin konservatoriossa. Hän sai diplomit kaikista kolmesta oppiaineesta. Al-Hajille on myönnetty Bagdadin konservatorion sävellyspalkinto (1988) ja 2000-luvulla myös palkintoja Yhdysvalloissa. Al-Haj on esiintynyt resitaaleissa Irakissa, Yhdysvalloissa, Bahrainissa, Egyptissä, Ranskassa, Jordaniassa, Libanonissa ja Syyriassa. Hän on myös opettanut udinsoittoa Jordaniassa.


title: Rahim Al-Haj

text: Al-Haj on säveltänyt udille lukuisia teoksia, joihin kuuluvat "Baghdad, New Mexico", "Chant", "Childhood", "Compassion", "Dance of the Palms", "Dream", "Eastern Love", "Ehnahnah", "Friendship", "Grey Morning", "Horses", "Iraqi Faces", "Missing", "Oak", "The Second Baghdad", "Sunset of the City", "Warm Voice" ja "Yearning".


title: Let Her Go

text: Let Her Go on brittiläisen laulajan Passengerin säveltämä ja sanoittama kappale ja hänen tunnetuin kappaleensa. Se julkaistiin heinäkuussa 2012. Kappale on Passengerin toinen henkilökohtainen single ja se on hänen kolmannelta studioalbumiltaan "All the Little Lights".


title: Let Her Go

text: Kappale saavutti suurta menestystä ja oli sijalla yksi 21 eri singlelistalla, mukaan lukien Suomen virallisella listalla. Etenkin Alankomaissa Let Her Go oli todella suosittu.


title: Maanviljelysinsinööri

text: Maanviljelysinsinööri oli aiemmin Suomessa valtion viranomainen, jonka tarkoituksena oli edistää maataloudessa suoritettavia vesiteknisiä töitä.


title: Maanviljelysinsinööri

text: Maatalouden edistämistä tarkoittavien vesiteknillisten töiden suorittamista varten Suomessa oli kahdeksan maanviljelysinsinööriä ja kahdeksan apulaismaanviljelysinsinööriä. He toimivat piireittäin ja heillä oli erityiset asemapaikat, jotka olivat Helsinki, Turku, Viipuri, Joensuu, Kuopio, Vaasa, Oulu ja Rovaniemi.


title: Maanviljelysinsinööri

text: Maanviljelysinsinöörien tehtävänä oli vuoden 1925 ohjesäännön mukaan laatia maatalouden tarvetta varten suunnitelmia ojitusta, vesiperäisten maiden kuivatusta, järvien laskemista, jokien perkaamista, pengerrystä, vesitystä, salaojitusta ja vesijohtoja varten sekä antaa näitä töitä koskevissa asioissa vesioikeudellisia, teknisiä ja agronomisia neuvoja ja lausuntoja. Tämän lisäksi maanviljelysinsinööri johti niitä yleisiä ja yksityisiä töitä, jotka olivat maataloushallituksen valvonnan alaisia.


title: Maanviljelysinsinööri

text: Maanviljelysinsinöörin apua toimituksen tekoon piti erikseen hakea lähettämällä joko maanviljelysinsinöörille tai maaherralle kirjallinen hakemus ennen maaliskuun loppua sinä vuonna, kun toimitusta haluttiin. Hakemuksen sisältö oli tarkasti määrätty. Insinöörille saapuneiden tai jätettyjen hakemusten perusteella maanviljelysinsinöörin tuli laatia kutakin vuotta varten työohjelma toimitusten suorittamiseksi sekä itseään että piirissä mahdollisesti toimivia apulais- ja ylimääräisiä maanviljelysinsinöörejä varten. Työohjelma piti lähettää maataloushallituksen vahvistettavaksi ennen toukokuun alkua.


title: Maanviljelysinsinööri

text: Maanviljelysinsinööri ja häntä avustava rakennusmestari olivat toimituksen aikana oikeutettuja saamaan toimituksen tilaajalta vapaan asunnon ja ylöspidon sekä päivärahaa silloisen matkustussäännön mukaisesti. Toimituksen päätyttyä maanviljelysinsinöörin oli annettava tilaajalle lasku, ja tilaajan piti maksaa laskun määrä heti.


title: Chris Terry

text: Chris Terry (s. 7. huhtikuuta 1989) on kanadalainen jääkiekkoilija, joka pelaa NHL-seura Carolina Hurricanesissa. Hän on Carolinan 132. varaus .


title: Chris Terry

text: Terry varattiin Markham Islandersista OHL:ään Plymouth Whalersiin toisella kierroksella vuonna 2005. Tulokaskaudellaan Whalersissa Terry teki 28 pistettä 64 otteluun sekä pudotuspeleissä 11 ottelussa viisi pistettä kaudella 2005–2006.


title: Chris Terry

text: Terry paransi kaudelle 2006–2007, kun teki Plymouthissa 68 ottelussa 66 pistettä, mikä oli joukkueen kolmanneksi paras tulos. Pudotuspeleissä hän teki 18 pistettä 20 pelissä. Whalers voitti J. Ross Robertson Cupin ja Memorial Cupin. Kauden jälkeen Terry varattiin Carolina Hurricanesiin .


title: Chris Terry

text: Kaudella 2007–2008 Whalers nimesi Terryn kapteenikseen vierasotteluiden ajaksi. Terry sijoittui OHL:n kuudenneksi tehtyään 44 maalia ja 101 pistettä. Whalersin sisäisessä pistepörssissä hän sijoittui ensimmäiseksi tehdessään seitsemän pistettä neljään otteluun.


title: Chris Terry

text: Terry nimettiin kaudeksi 2008–2009 Whalersin kokoaikaiseksi kapteeniksi ja hän jatkoi vaikuttavien pisteiden tekemistä sijoittuessaan liigan toiseksi tekemällä 94 pistettä 53 pelissä. 11 pudotuspeliottelussa hän teki 11 pistettä ollen joukkueen paras. Kauden jälkeen Terry palkittiin Mickey Renaud Captain's Trophylla ja Dan Snyder Memorial Trophylla.


title: Chris Terry

text: 253 Whalersissa pelaamassaan ottelussa Terry teki 289 pistettä, joka on joukkueen historian kolmanneksi eniten.


title: Chris Terry

text: Whalersin tiputtua pudotuspeleistä vuonna 2008, Carolina Hurricanes kiinnitti Terryn loppukaudeksi 2007–2008 farmijoukkueeseensa Albany River Ratsiin. Ammattilaisdebyyttinsä Terry teki Ratsissa ilman pisteitä. Seuraavan Whalersissa pelatun kauden jälkeen Terry ja Carolina solmivat kolmen vuoden tulokassopimuksen 29. toukokuuta 2009.


title: Chris Terry

text: Hurricanesin ensimmäisen harjoitusleirin jälkeen Terry palasi Albanyyn ensimmäiseksi kokonaiseksi ammattilaiskaudeksi 2009–2010.


title: Chris Terry

text: Terry pysyi AHL:ssä kauteen 2012–2013 saakka, jolloin hänet kutsuttiin tekemään NHL-debyytti 9. maaliskuuta New Jersey Devilsiä vastaan. Hän teki ottelussa myös ensimmäisen maalinsa ja pisteensä.


title: Jo Grimond

text: Joseph Grimond tai Grimondin paroni, CH, CBE, TD, PC (29. heinäkuuta 1913 – 24. lokakuuta 1993), tunnettu nimellä Jo Grimond, oli brittiläinen poliitikko sekä liberaalipuolueen puheenjohtaja 1956–1967 ja väliaikaisesti vuonna 1976.


title: Jo Grimond

text: Eton Collegessa koulua käynyt ja Oxfordin yliopistossa opiskellut lakimies Grimond valittiin 1950 parlamenttiin Orkneyn ja Shetlannin vaalipiiristä. Vuonna 1938 hän oli avioitunut entisen liberaalipääministerin lordi Asquithin tyttärentyttären Laura Bonham Carterin kanssa.


title: Jo Grimond

text: Grimondista tuli parlamentin liberaaliryhmän johtaja vuonna 1957. Hän luotsasi pienehköä puoluettaan hieman vasemmalle kannatuksen piristämiseksi.


title: Jo Grimond

text: Grimondin puheenjohtajakaudella liberaalien paikkamäärä parlamentissa kaksinkertaistui ja kannatus parani. Vuonna 1967 Grimond teki tilaa Jeremy Thorpelle. Vuonna 1976 Thorpe joutui eroamaan seksikohun takia, jolloin Grimond otti lyhyesti puheenjohtajuuden itselleen ennen David Steelin valintaa tehtävään.


title: Jo Grimond

text: Poliittisen uransa jälkeen Grimond toimi rehtorina Aberdeenin ja Edinburghin yliopistoissa ja vuosina 1970–1982 Kentin yliopiston kanslerina.


title: Orlando Pirates

text: Orlando Pirates FC on eteläafrikkalainen jalkapalloseura Sowetosta, Johannesburgista. Seura on perustettu vuonna 1937. Sen nimeksi tuli Pirates vuonna 1940 elokuvan "Merihaukka" jälkeen. Orlando Pirates on ainoa eteläafrikkalainen joukkue, joka on onnistunut voittamaan Afrikan Mestarien liigan. Tämä tapahtui vuonna 1995. Seuran valmentajana toimii nykyisin serbialainen Vladimir Vermezović. Seuralla on kaiken kaikkiaan yhdeksän kotimaan liigan voittoa. Orlando Piratesin paikallisvastustaja on niin ikään Johannesburgista kotoisin oleva Kaizer Chiefs FC, ja näiden kahden välisissä otteluissa on aina erityislataus.


title: Orlando Pirates

text: Vuonna 1937 Sowetossa perustettu Orlando Pirates on yksi maan vanhimmista jalkapalloseuroista. Se on myös yksi maan menestyneimmistä seuroista. Pirates voitti National Professional Soccer Leaguen vuosina 1971, 1973, 1975 ja 1976, National Soccer Leaguen vuonna 1994 ja uudelleen nimetyn liigan eli ABSA Premier Leaguen vuosina 2001, 2003, 2011 ja 2012. Vuonna 1995 Orlando Pirates voitti historian ensimmäisen eteläafrikkalaisseurana Afrikan Mestarien liigan. Vuonna 2013 seura selviytyi myös Mestarien liigan finaaliin, mutta siellä tuli tappio egyptiläiselle Al-Ahlille. Mestarien liigan voiton jälkeen seura onnistui voittamaan myös Afrikan supercupin vuonna 1996. Syksyllä 2014 Orlando Piratesin ja maajoukkueen ykkösmaalivahti Senzo Meyiwa ammuttiin kuoliaaksi.


title: Balloon Fight

text: Balloon Fight () on Nintendon kehittämä ja julkaisema tasohyppelypeli, joka julkaistiin alun perin vuonna 1984 kolikkopelinä. Peli on myöhemmin julkaistu myös Nintendo Entertainment Systemille, Game Boy Advancelle. Peli on julkaistu myös NEC PC-8801:lle ja Sharp X1:lle. Peli on julkaistu uudelleen Nintendon Virtual Consolelle ja se oli yksi marraskuussa 2016 julkaistun Nintendo Classic Mini -pelikonsolin peleistä.


title: Balloon Fight

text: Pelin on suunnitellut Yoshio Sakamoto ja NES-version ohjelmoinnin on tehnyt Satoru Iwata.


title: Balloon Fight

text: Pelissä ohjataan hahmoa, joka lentää kahdella ilmapallolla. Ideana on pudottaa kaikki kentässä lentävät viholliset, jolloin pääsee seuraavalle tasolle. Jos vihollinen osuu pelaajaan, pelaaja menettää toisen ilmapalloistaan. Jos vihollinen osuu toisen kerran, pelaaja putoaa ja syntyy uudelleen. Jos pelaaja menettää kaikki elämänsä, peli päättyy. Peli sisältää myös kaksinpelitilan.


title: Jaana Pesonen

text: Jaana Pesonen (s. 21. toukokuuta 1962 Jyväskylän mlk) on suomalainen näyttelijä ja ääninäyttelijä. Hän on valmistunut teatteritaiteen maisteriksi teatterikorkeakoulusta vuonna 2001.


title: Jaana Pesonen

text: Pesonen on näytellyt useissa televisiosarjoissa. Vuonna 2007 hän esiintyi rouva Ruutuna kuusiosaisessa "Muistikuvaputki"-sarjassa, joka kertoi suomalaisen television 50-vuotisesta historiasta. Hän palasi rooliin myös vuosina 2009 ja 2011. Vuodesta 2014 lähtien hän on näytellyt Yle TV2:n sairaaladraamassa "Syke" ylilääkäri Marjut Blomia.


title: SU-85

text: SU-85 on neuvostoliittolainen, toisessa maailmansodassa käytetty rynnäkkötykki. Sen päätarkoitus oli panssaritorjunta. Vaunuja rakennettiin noin 2000 kappaletta.


title: SU-85

text: SU-85:n nimen alkuosa SU on lyhenne sanoista "samohodnaja ustanovka" (, ). Nimen loppuosa tulee tankissa käytetystä 85 mm:n tykistä.


title: SU-85

text:
KV-1:n ja T-34:n 76 mm tykki oli tehoton syksyllä 1942 käyttöön tullutta Saksan uutta Tiger-vaunua vastaan, ja myöhemmin saatiin tietoja uusista Saksan kehittämistä panssarivaunuista, piti kehittää uusi, järeämmällä tykillä varustettu tankki.
SU-85:n kehittäjänä toimi Lev S. Trojanov. Se on muunnos 122 mm haupitsilla varustetusta SU-122-telatykistä, johon on sijoitettu pääaseeksi 85 mm:n D-5S-tykki. SU-122 puolestaan perustuu T-34-vaunun alustaan.


title: SU-85

text:
SU-85:n tuotanto aloitettiin kesällä 1943 ja ensimmäiset vaunut saatiin käyttöön elokuussa. SU-85:ssä oli erinomainen liikkuvuus ja matala profiili, mutta mallin tuotanto lopetettiin vuoden 1944 lopulla, kun T-34:n samalla tykillä varustettu versio T-34-85 tuli käyttöön. Sen käyttö Neuvostoliitossa lopetettiin pian sodan jälkeen, mutta vaunua vietiin moniin Neuvostoliiton kumppanivaltioihin. Pohjois-Koreassa ja Vietnamissa sitä käytettiin vielä monia vuosia.
SU-85:n korvasi 100 mm D-10-tykillä varustettu SU-100.


title: Tiamylaali

text: Tiamylaali tai" "tiosekonaali (tuotemerkki "Surital") on barbituraattijohdannainen lääkeaine joka kehitettiin 1950-luvulla. Sillä on sedatiivinen, epileptisiä kouristuksia poistava ja hypnoottinen vaikutus. Se on hyvin voimakas mutta lyhytvaikutteinen lääke.


title: Tiamylaali

text: Tiamylaalia käytetään edelleen, pääasiassa leikkausten esilääkityksenä tai kouristusten ehkäisyssä ja poistamaan anestesialääkkeiden sivuvaikutuksia.


title: Tiamylaali

text: Tiamylaali on tiobarbitaalimuunnos sekobarbitaalista.


title: Aili Hildén

text: Aili Dagmar Hildén (o.s. Kuutti, 19. marraskuuta 1898 Mikkeli – ?) oli suomalainen näyttelijä. Hän oli parhaimmillaan kultivoituneiden kypsien tai suorasanaisten naishahmojen tulkitsijana.


title: Aili Hildén

text: Aili Hildénin vanhemmat olivat leipuri Evert Aleksander Kuutti ja Marianne Hagelberg. Hän aloitti näyttelijänuransa Kansan Näyttämöllä 1927–1929. Sen jälkeen hän oli kiinnitettynä Viipurin Kaupunginteatteriin 1929–1936 ja Tampereen Teatteriin 1936–1956.


title: Aili Hildén

text: Viipurin-vuosiensa aikana Hildén kasvoi monipuoliseksi ja tekniikaltaan taitavaksi näyttelijäksi. Vaativien tragediennen tehtävien lisäksi hän kunnostautui komediallisissa rooleissa. Hän oli myös laulu- ja tanssitaitoinen, mikä toi oman lisäarvonsa operettitehtäviin.


title: Aili Hildén

text: Hildénin näyttämötaiteellisia tehtäviä olivat muun muassa Marietta (näytelmässä "Bajadeeri"), Fiammetta ("Boccaccio"), rouva Phelps ("Hopeaside") ja Lavinia ("Murheesta nousee Elektra"). Keith Winterin avioliittodraamassa "Kirkas hetki" Hildén näytteli Mariellan roolin, luonnetehtävän jossa hänen hieman epäsuomalainen näyttelijänlaatunsa pääsi oikeuksiinsa.


title: Aili Hildén

text: Aili Hildén palkittiin Pro Finlandia -mitalilla vuonna 1952.


title: Aili Hildén

text: Hildénin aviopuoliso oli näyttämötaiteilija Sven Hildén. Hänellä oli poika Pertti (s. 1929).


title: Brandon Kozun

text: Brandon Scott Kozun (s. 8. maaliskuuta 1990 Los Angeles, Kalifornia, Yhdysvallat) on kanadalainen jääkiekkoilija, joka edustaa kaudella 2017–18 KHL-joukkue Lokomotiv Jaroslavlia.


title: Brandon Kozun

text: Kozun aloitti jääkiekkoilun kolmevuotiaana vuonna 1993. Hänen varsinainen junioriuransa alkoi AJHL-sarjaa edustaneen Calgary Royalsin riveissä kaudella 2006–07. Tuolla kaudella hän pelasi 11 ottelua myös WHL-joukkue Calgary Hitmenissä onnistuen kertaalleen maalinteossa.


title: Brandon Kozun

text: Kozun siirtyi täysipainoisesti WHL:n puolelle jo seuraavalla kaudella, sillä hän edusti Hitmeniä 67 ottelussa. Näissä peleissä hän teki 19 maalia ja saalisti yhteensä 53 pistettä. Kozunin pistemäärä kaksinkertaistui kaudella 2008–09, sillä hän nosti piste-ennätyksensä 108 pisteeseen ja sijoittui sarjan pistepörssissä toiseksi 115 pistettä metsästäneen Vancouver Giantsin Casey Pierro-Zabotelin jälkeen. Kauden jälkeen Kozun nimettiin WHL:n ensimmäiseen tähdistöön ja hän keräsi osakseen kykyjenetsijöiden kiinnostusta.


title: Brandon Kozun

text: Hitmenin päävalmentaja Mike Williamson kehui Kozunin kilpailullista luonnetta ja valmiutta pelata missä tahansa joukkueen hänelle määräämässä roolissa. Pienen kokonsa vuoksi Kozunia kuitenkin aliarvioitiin monien WHL-joukkueiden ja NHL:n kykyjenetsijöiden toimesta. Mahdollisia NHL-varauksia ruotiva NHL Central Scouting arvioi Kozunin jäävän varauksetta vuonna , kuten myös kävi, sillä Kozun ei saanut varausta NHL:ään ensimmäisenä varausmahdollisena vuotenaan. Lopulta Hitmenissä pelatun vahvan kauden 2008–09 jälkeen Los Angeles Kings varasi Kozunin kesällä varaustilaisuuden kuudennella kierroksella ja numerolla 179.


title: Brandon Kozun

text: Viimeisellä WHL-kaudellaan 2009–10 Kozun voitti sarjan pistepörssin, ja sai siitä palkinnokseen Bob Clarke Trophyn. Kanadan kaikkien juniorisarjojen paras pistemies Kozun valittiin tähdistökentälliseen, ja hän teki runkosarjan viidessä viimeisessä ottelussa yhteensä 13 pistettä, päättäen kauden 107 pisteellä. Hyvä vire jatkui myös pudotuspeleissä, joissa Hitmen otti sarjan mestaruuden. Kevään 23 ottelussa Kozun teki 8+22=30 pistettä.


title: Brandon Kozun

text: Saatuaan varauksen NHL-organisaatio Los Angeles Kingsiin, Kozun aloitti kauden 2010–11 AHL-farmiseura Manchester Monarchsin riveissä. Monarchs-kotidebyytissään Providence Bruinsia vastaan Kozun onnistui maalinteossa kahdesti, tehden uransa ensimmäisen AHL-maalin ylivoimalla ajassa 19:26. Hän pelasi kauden aikana 72 runkosarjaottelua, teki 23 maalia ja yhteensä 48 pistettä. Pudotuspeleissä Kozun ansaitsi tililleen neljä maalia ja yhden syöttöpisteen, mutta seura ei yltänyt Calder Cup –mestaruuteen.


title: Brandon Kozun

text: Kaudet 2011–12 ja 2012–13 sujuivat jokseenkin samoissa elkeissä kuin Kozunin debyyttikausi. Kozun pelasi kaudella 2011–12 74 runkosarjaottelua, tehden 20 maalia ja 46 pistettä, ja joukkue ylsi pudotuspeleihin. Sinä keväänä mestaruuden vienyt Norfolk Admirals kukisti newhampshireläisseuran kuitenkin jo pudotuspelien ensimmäisellä kierroksella otteluvoitoin 3–1. Kozun pelasi kolme pudotuspeliottelua, tehden ja syöttäen yhden maalin.


title: Brandon Kozun

text: Seuraavalla kaudella Kozun teki runkosarjassa piste-ennätyksensä, 74 pelissä 26 maalia ja yhteensä 56 pistettä. Joukkueen kausi päättyi kuitenkin jälleen pudotuspeleihin ja divisioonan puolivälieriin, jonka peleissä Springfield Falcons oli vahvempi voitoin 3–1. Kozun pelasi neljä pudotuspeliä, mutta ei onnistunut kahdesta pisteestä huolimatta maalinteossa.


title: Brandon Kozun

text: Kaudella 2013–14 Kozun kaupattiin 22. tammikuuta 2014 neljän Kingsin organisaatiossa vietetyn kauden jälkeen Toronto Maple Leafsiin vastineeksi hyökkääjä Andrew Crescenzista. Ensimmäinen kausi uudessa seurassa kului Kozunilta AHL:ssä, missä hän teki 32 runkosarjaottelussa 7 maalia ja saavutti yhteensä 17 pistettä. Pudotuspelipaikka varmistui tänäkin keväänä, ja Toronto Marlies ylsi toiselle pudotuspelikierrokselle, häviten konferenssin semifinaaleissa mestaruuden voittaneelle Grand Rapids Griffinsille otteluvoitoin 4–2.


title: Brandon Kozun

text: Seuraavalla kaudella Kozun murtautui Toronton NHL-miehistöön. Hän saavutti ensimmäisen pisteensä sarjassa syötettyään Nazem Kadrin maalin kauden ensimmäisessä pelissä Montreal Canadiensia vastaan 8. lokakuuta 2014. Hän pelasi 20 ottelussa, ansaiten pistetililleen kaksi maalia ja kaksi syöttöä. Ensimmäisen NHL-maalinsa Kozun teki Carolina Hurricanesia vastaan 20. helmikuuta 2015 kahdeksannessa pelaamassaan ottelussaan.


title: Brandon Kozun

text: Kesäkuussa 2015 Kozun solmi yhden vuoden mittaisen pelaajasopimuksen Helsingin Jokereiden kanssa seuran haviteltua miestä jo aikaisemman kauden miehistöön. Joukkueen general manager Jari Kurri kuvaili tuolloin Kozunia nopeaksi laitahyökkääjäksi ja hanakaksi maalintekijäksi, jolla on kovaa asennetta, sisua ja tavoitteita tuleville vuosille pelaajaurallaan. Kurri pani merkille myös Kozunin hyvän luistelun ja kyvyn rakentaa peliä. Kiitosta sai myös miehen terävä laukaus. Kozun itse on kertonut haaveilevansa edelleen NHL-paikasta, mutta näki Jokerit seurana, jossa pelaamista voi viedä uudelle tasolle.


title: Brandon Kozun

text: KHL-kauden ensimmäisellä neljänneksellä Kozun onnistui tekemään kahdeksan maalia ja ansaitsi yhteensä 20 pistettä 16 ottelussa muodostettuaan niin ikään uutena pelaajana seuraan tullen Peter Reginin kanssa aisaparin Jokerien hyökkäyksessä. Kozunin arvioitiin saapuneen Jokereihin paikkaamaan ensisijaisesti Steve Mosesin jättämää tyhjiötä joukkueen hyökkäyksessä ja maalinteossa. Hän muodosti joukkueen sisällä hyvän kemian varsinkin Pekka Jormakan ja Henrik Karlssonin kanssa. Ryhmä nimettiin Team Namuksi. Kozun pelaa oikeassa laidassa ja käyttää Jokereissa pelinumeroa 51. Runkosarjassa Kozun oli Jokereiden tehokkain hyökkääjä iskien 15 maalia ja 34 maaliin johtanutta syöttöä. Kuudessa pudotuspeliottelussa Kozun iski tehot 3+3.


title: Brandon Kozun

text: Jokerit vaihtoi Kozunin pelaajaoikeudet SKA Pietarin omistamiin Sakari Salmisen oikeuksiin. SKA vaihtoi Kozunin oikeudet ja Alexander Kadeykinin oikeudet Lokomotiv Jaroslavlin Sergei Plotnikovin oikeuksiin.


title: Brandon Kozun

text: Kaudeksi 2016–17 Kozun siirtyi KHL-joukkue Lokomotiv Jaroslavliin kaksivuotisella sopimuksella.


title: Brandon Kozun

text: Ennen kauden 2009–10 puoltaväliä sekä Kanadan että Yhdysvaltain nuorten maajoukkueiden johdot osoittivat kiinnostusta WHL:n pistepörssiä johtanutta Kozunia kohtaan. Kozun kieltäytyi edustuspaikasta Yhdysvaltain joukkueesta ja päätti sen sijaan pyrkiä Kanadan maajoukkueeseen. Hän sai joukkueesta edustuspaikan, mutta joukkue jäi lopulta turnauksessa hopealle hävittyään finaalissa jatkoajalla Yhdysvalloille numeroin 6–5. Kozun kuului olympiapronssia saavuttaneeseen Kanadan joukkueeseen Pyeongchangissa 2018.


title: Brandon Kozun

text: Kozun syntyi 8. marraskuuta 1990 amerikkalaiselle Michaelille ja kanadalaiselle Donnalle. Hänellä on kaksi vanhempaa veljeä, Jonathan ja Christopher, jotka niin ikään pelaavat jääkiekkoa. Veljiensä jalanjälkiä seuraten Kozun aloitti jääkiekkoilun vuonna 1993 kolmen vuoden iässä. Samaan aikaan jääkiekkobuumi Los Angelesissa nosti päätään, sillä Wayne Gretzky pelasi tuolloin Los Angeles Kingsin NHL-organisaatiossa ja seura ylsi ensimmäistä kertaa Stanley Cup –finaaleihin saakka. Kozunin ensimminen valmentaja olikin Mike Barnett, joka oli Kings-tähti Wayne Gretzkyn pelaaja-agentti. Los Angelesissa asuessaan Kozun ystävystyi myös Gretzkyn pojan, Tyn, kanssa ja auttoi tätä kehittämään luisteluaan, joka taas oli Kozunin vahvinta alaa jo harrastuksen alkuvaiheissa.


title: Brandon Kozun

text: Kozun muutti perheensä kanssa Calgaryyn, Albertaan ollessaan kymmenvuotias, jotta perhe voisi elää lähempänä tämän isoäitiä. Kansainvälisillä jäillä Kozun on kertonut edustavansa mieluummin Kanadaa, vaikka hän onkin myös amerikkalaisuudestaan ylpeä.


title: Z Nation

text: Z Nation on yhdysvaltalainen post-apocalypse-, kauhu- ja draamasarja, jota alettiin esittää 12. syyskuuta 2014 Syfy-kanavalla. Sarjan ensimmäinen tuotantokausi koostuu 13 jaksosta ja toinen tuotantokausi 15. Sarja saa kolmannen tuotantokauden syksyllä 2016.


title: Z Nation

text: Kolme vuotta sitten Yhdysvaltoihin levisi zombiepidemia, joka sai maan romahtamaan. Sarja kertoo ihmisryhmästä, joka matkaa New Yorkista Kaliforniaan tavoitteenaan viedä sinne selviytyjä, joka on immuuni epidemialle. Kaliforniassa on viimeinen toimiva laboratorio, joka tarvitsee selviytyjän verta kehittääkseen hoidon epidemialle. Selviytyjällä on kuitenkin synkkä salaisuus, jonka vuoksi muut ovat vaarassa.


title: Malesian talous

text: Malesia on yksi Aasian vauraimmista valtioista. Malesia on teollistunut hyvin nopeasti, ja kansallinen tavoite on nostaa maa kehittyneiden teollisuusmaiden eturiviin vuoteen 2020 mennessä. Malesian bruttokansantuote on maailman neljänkymmenen suurimman joukossa. Bruttokansantuotteesta palvelut muodostavat hieman alle 50 prosenttia ja teollisuus runsaat 40 prosenttia. Maatalouden osuus on kymmenisen prosenttia.


title: Malesian talous

text: Maan talouden kannalta tärkeimmät teollisuudenalat ovat elektroniikkateollisuus. Malesia on luonnonvaroiltaan rikas maa ja niiden hyödyntäminen on taloudelle tärkeää. Maan tärkeimmät kauppakumppanit ovat muut Kaakkois-Aasian maat sekä Kiina, Japani ja Yhdysvallat.


title: Malesian talous

text: Malesian hallitus on 1990-luvun lopulta alkaen yrittänyt houkutella maahan ICT-yrityksiä verohelpotuksin Multimedia Super Corridor -hankkeen (MSC) avulla. Lisäksi maassa kannustetaan yrityksiä sijoittamaan maahan pääkonttoreitaan, aluepalvelukeskuksiaan ja kansainvälisistä hankinnoista vastaavia yksiköitään. Malesian hallitus antaa maahan investoiville yrityksille tukea ja maksuhelpotuksia, ja yritysveroa on alennettu. Multimedia Super Corridor -alue koostuu pääkaupunki Kuala Lumpurin, Malesian territorion Putrajayan ja korkean teknologian keskuksen Cyberjayan alueista. MSC:n lisäksi Malesiaan on perustettu yli 200 teollisuusaluetta tuotannon hajauttamiseksi. Perinteisimpiä teollisuuskeskittymiä ovat Klang Valley Selangorissa ja Penangin saari. Toinen merkittävä erityistalousalue MSC:n lisäksi on Singaporen tuntumaan perustettava Iskander.


title: Malesian talous

text: Malesian politiikkaa on leimannut malaijiväestön ja muiden alkuperäiskansojen muodostaman bumiputraväestön suosiminen. Politiikka sai alkunsa 1970-luvulla ja on pyrkinyt tasaamaan varakkaamman kiinalaisväestön ja vähävaraisemman malaijiväestön tulotasoa. Tavoitteena oli saada maan talouselämässä malaijien osuudeksi 30 prosenttia. Maassa luotiin erilaisia kiintiöitä, jotka ovat suosineet malaijiomisteisia yrityksiä ja malaijien nimittämistä korkeampiin virkoihin. Malaijeja suosiva politiikka lopetettiin virallisesti vuonna 1990, mutta käytännössä politiikkaa noudatetaan edelleen.


title: Malesian talous

text: Vuonna 2009 maan pääministeri Najib Razak ilmoitti, että maassa luovutaan 30 prosentin bumiputrakiintiöstä tietyillä palvelualoilla, jotta kilpailukykyä saadaan parannettua. Vuonna 2010 julkistetun talousohjelman tarkoitus on tehostaa talouskasvua samalla kun bumiputratukea vähennetään. Talousohjelmassa maa varautuu tulevaisuuden haasteisiin, joita aiheuttavat muun muassa aivovuoto muihin maihin ja öljyvarantojen ehtyminen. Valtion öljy-yhtiö Petronas rahoittaa puolet valtion budjetista, ja öljystä saatavien vientitulojen ennustetaan vähenevän lähivuosina. Tilanteeseen on tarkoitus varautua bumiputrakiintiöistä luopumisen lisäksi verotusta uudistamalla, arvonlisäveron käyttöönotolla ja karsimalla tukia, jotka kohdistuvat elintarvikkeisiin ja polttoaineisiin. Maan oppositio on vastustanut muutoksia. Etenkin bumiputrakysymys on sisäpoliittisesti merkittävä asia.


title: Malesian talous

text: Malesian vienti ja bruttokansantuote ovat kasvaneet viime vuosien aikana, ja kasvun ennustetaan jatkuvan, vaikka myös Malesiaan on vaikuttanut globaali talouskriisi maan ulkomaankauppariippuvuuden vuoksi. Maan hallituksen tavoitteena on nostaa Malesia korkean tulotason maaksi vuoteen 2020 mennessä.


title: Malesian talous

text: Malesiassa on pyritty 1970-luvulta lähtien kehittämään teollisuutta ja vähentämään riippuvuutta maatalouden raaka-aineviennistä. Maan teollistamisohjelma lähti käyntiin pääministeri Mahathir Mohamadin aikakaudella. Pitkän tähtäimen suunnitelman tavoite oli tehdä Malesiasta täysin teollistunut maa vuoteen 2020 mennessä. Malesian viennistä teollisuuden tuotteiden osuus on nykyään noin 80 prosenttia. Tärkeimmät teollisuudenalat ovat sähkö- ja elektroniikkalaitteet, puolijohdeteollisuus, elintarviketeollisuus, kumiteollisuus, kemikaalit, metsäteollisuus, kaivosteollisuus, öljynjalostus, moottoriajoneuvoteollisuus, ja rakennusteollisuus.


title: Malesian talous

text:
Malesian talouskasvun veturina on ollut etenkin elektroniikkatuotteiden, kuten puolijohteiden vienti. Puolijohteiden kysyntä maailmalla on kasvanut voimakkaasti. Malesia on myös maailman suurin tietokoneiden levyasemien valmistaja. Elektroniikka ja sähkölaitteet muodostavat yli puolet Malesian viennistä.
Malesiassa on järjestelmällisesti kehitetty raskasta teollisuutta, ja kansallinen ylpeydenaihe on malesialaisvalmisteinen auto Proton. Malesia on yksi Kaakkois-Aasian suurimmista autonvalmistajista, ja maassa valmistetaan vuosittain 450 000 autoa. Maan automarkkinoita hallitsee Protonin lisäksi Perodua. Autoja valmistetaan myös vientiin, mutta 95 prosenttia maan autotuotannosta jää kotimaan markkinoille.


title: Malesian talous

text: Elintarviketeollisuutta Malesiassa hallitsee monikansallinen Nestlé. Muita tärkeitä elintarviketeollisuuden yrityksiä ovat singaporelainen palmuöljy-yhtiö Lam Soon ja malesialainen Ace Canning. Kaakkois-Aasian ja Kiinan suunnalta tuodut halpatuotteet ovat aiheuttaneet maassa monien elintarvikealan yritysten lopettamisia.


title: Malesian talous

text: Malesia on luonnonvaroiltaan rikas maa, ja maasta saatavia luonnonvaroja ovat muun muassa tina, bauksiitti, raakaöljy, maakaasu, kupari, rautamalmi, kulta ja hopea. Plantaaseilla viljellään runsaasti kumipuita ja öljypalmuja, ja maalla on myös merkittävät metsävarannot. Malesia on maailman suurin tinan ja palmuöljyn tuottaja.


title: Malesian talous

text: Tina on ollut siirtomaa-ajoista lähtien Malesialle tärkeä luonnonvara.. Tinateollisuus kärsi laskusuhdanteesta 1980- ja 1990-luvulla, ja sen merkitys maan taloudelle ei ole enää yhtä merkittävää kuin nousevan palmuöljyteollisuuden. Malesia on silti yhä maailman suurin tinan tuottaja. 2000-luvulle tultaessa tinan kysyntä maailmalla lähti taas nousuun, ja tinakaivosteollisuuden kasvu jatkuu edelleen. Kysynnän nousu johtuu erityisesti elektroniikkalaiteteollisuuden tarpeista. Tinakaivoksia sijaitsee lähes kaikissa Malakan niemimaan osavaltioissa, mutta merkittävimmät tinaa tuottavat osavaltiot ovat Pahang, Perak ja Kelantan. Tinakaivosten ympärille on syntynyt monia kaupunkeja, muun muassa pääkaupunki Kuala Lumpur.


title: Malesian talous

text: Öljy ja maakaasu muodostavat yhden Malesian talouden peruspilareista, ja öljytulot maan suurimman yksittäisen tulonlähteen. Malesian öljymarkkinoita hallitsee kansallinen öljy-yhtiö Petronas. Sillä on yksinoikeus kaikkiin öljynetsintä- ja tuotantoprojekteihin Malesiassa, ja kaikkien ulkomaisten yhtiöiden täytyy toimia yhteistyössä sen kanssa. Maan tärkeimmät öljykentät sijaitsevat Malakan niemimaan lähistöllä. Maakaasun tuotanto on keskittynyt Itä-Malesian Sarawakiin, jossa sijaitsevat Bintulun tuotantolaitokset muodostavat maailman suurimman LNG-keskittymän. Malesian öljyvarantojen ehtyminen on yksi maan tulevaisuuden suurimmista haasteista.


title: Malesian talous

text: Malesian maa- ja metsätaloustuotteista tärkeimmät vientituotteet ovat palmuöljy, luonnonkumi, kookosöljy ja kopra. Muita vientituotteita ovat kaakao, pippuri, ananas ja erilaiset mausteet. Riisinviljely on myös tärkeä maatalouden ala, mutta riisiä tuotetaan lähinnä kotimaan markkinoita varten eikä maa ole riisin suhteen omavarainen. Myös vihanneksia ja hedelmiä tuodaan ulkomailta. Liha- ja siipikarjatuotteiden suhteen maa on melko omavarainen.


title: Malesian talous

text: Aiemmin kumipuun viljely oli maan tärkein maataloustuote, mutta kun synteettinen kumi johti raakakumin hinnan alenemiseen, monet plantaasit siirtyivät öljypalmun viljelyyn. Palmuöljyn tuottajana Malesia on maailman toiseksi suurin naapurimaansa Indonesian jälkeen. Malesia ja Indonesia tuottavat maailman palmuöljystä 85 prosenttia. Malesian osuus maailmanmarkkinoista on noin 40 prosenttia, eli se tuottaa noin 15 miljoonaa tonnia palmuöljyä vuodessa. Palmuöljyä käytetään monissa elintarvikkeissa ja nykyisin yhä enemmän myös biopolttoaineena. Suomalainen Neste on perustamassa Singaporeen maailman suurinta biodiesellaitosta, joka on täysin riippuvainen Malesian palmuöljystä. Neste on maailman suurin yksittäinen palmuöljyn ostaja.


title: Malesian talous

text: Metsätalous ja puutavaran jalostus ovat tärkeitä toimialoja niin Länsi- kuin Itä-Malesiassakin. Maassa toimii parikymmentä pientä paperitehdasta, mutta maa on riippuvainen muualta tuoduista paperiteollisuustuotteista. Maassa on vain yksi sellutehdas, joten myös sellu on tärkeä tuontituote. Tehtaille tärkein raaka-aine on keräyspaperi, joka myös on 90-prosenttisesti tuontitavaraa. Maassa on pyritty kehittämään paperinkeräystä raaka-aineen tuontiriippuvuuden vähentämiseksi.


title: Malesian talous

text: Malesian metsävarannot keskittyvät etenkin Borneolla sijaitseviin Sabahiin ja Sarawakiin, missä puuteollisuus on keskeisimmässä asemassa. Länsi-Malesiassa alkaa olla pulaa maa-alasta, joka sopisi istutuksille. Ensisijaisesti puuviljelmät ovat kumipuuplantaaseja tai öljypalmuviljelmiä, eivätkä tuota puuraaka-ainetta. Malesia on maailman suurin trooppisen puutavaran viejä.


title: Malesian talous

text: Malesian metsien hävittämisaste on maailman korkein. Luonnonsuojelujärjestöt ja alkuperäisasukkaat ovat vastustaneet metsähakkuita, jotka ovat siitä huolimatta lisääntyneet. Elintilaa metsiltä vievät myös öljypalmuviljelykset, ja Malesiassa muhii ekokatastrofi sademetsien häviämisen myötä. Metsien suojelemiseksi palmuöljyteollisuuden leviämistä on rajoitettu, minkä seurauksena suuryhtiöt ovat siirtäneet palmuöljytuotantoaan Afrikan maihin.


title: Malesian talous

text: Palvelut muodostavat noin puolet Malesian bruttokansantuotteesta.


title: Malesian talous

text: Maan tietoliikenneverkko on Kaakkois-Aasian kehittyneimpiä. Suurin operaattori on valtionyhtiö Telekom Malaysia, TM. Sen lisäksi alalla on useita pienempiä yrityksiä. Telekom Malaysian hallussa on 90 prosenttia maan lankaliittymistä, ja sen tytäryhtiöinä on muun muassa laajakaista-, mobiili- ja verkkoyhtiöitä. Telekom Malaysia oli monopoliasemassa vuoteen 1994, jolloin alalla alkoi syntyä kilpailua uusien yrittäjien myötä. Kilpailu on johtanut tietoliikennepalveluiden paranemiseen, ja valtio pyrkii yhä lisäämään sitä. Palveluiden saatavuus on erittäin hyvä suuremmissa kaupungeissa, mutta maaseudulla tilanne on heikompi. Matkapuhelimen käyttäjiä arvioidaan olevan noin 70 prosenttia väestöstä. Suurimmat matkapuhelinoperaattorit ovat Maxis, Celcom ja DiGi


title: Malesian talous

text: Internetin käyttäjiä maassa on noin 15 miljoonaa. Valtion tavoitteena on saada kaikille kansalaisille mahdollisuus nopean laajakaistan käyttöön. Sen leviämistä ovat hidastaneet korkea hintataso ja palveluntarjoajien puute.


title: Malesian talous

text: Malesian keskuspankki Bank Negara Malaysia valvoo maan pankkijärjestelmän toimintaa. Suurimmat maassa toimivat pankit ovat Malayan Banking Group, Bumiputra-Commerce Bank, Public Banking Group ja RHB Bank. Maassa toimivia islamilaisia pankkeja ovat Bank Islam Malaysia ja Bank Muamalat Malaysia. Pankki- ja vakuutustoiminta on sallittua ulkomaalaisille pankeille, ja suurimmat Malesian markkinoilla toimivat ulkomaalaiset pankit ovat HSBC, Standard Chartered, Citibank, OCBC ja UOB.


title: Malesian talous

text: Kuala Lumpurin pörssi on yksi Kaakkois-Aasian vilkkaimmista, ja se on maailman suurin palmuöljyfutuurien kauppapaikka. Muillakin talouden aloilla kauppa Kuala Lumpurin pörssissä on vilkasta, mutta se on silti jäänyt Kaakkois-Aasian johtavien pörssien Singaporen, Shanghain ja Hongkongin pörssien varjoon.


title: Malesian talous

text: Matkailu on yksi Malesian nopeimmin kehittyvistä elinkeinoista, ja se on maan kolmanneksi suurin ulkomaisen valuutan lähde. Maassa vierailee vuosittain yli 20 miljoonaa turistia, ja maassa on tehty suuria investointeja turismin kehittämiseen. Muun muassa Visit Malaysia -kampanjalla on pyritty houkuttelemaan maahan lisää matkailijoita. Suurin osa turisteista on viikonloppumatkailijoita Singaporesta. Merkittävä osa vierailijoista on myös muista Kaakkois-Aasian maista ja Kiinasta, mutta myös kaukomatkailijoiden määrä on myös kasvussa.


title: Malesian talous

text: Matkailijoita Malesiaan houkuttelevat Malakan niemimaan itärannikon hiekkarantojen tuntumaan nousseet lomakeskukset. Suosituimpia kohteita ovat muun muassa reppumatkailijoiden ja auringonpalvojien suosiossa olevat Langkawi, Penang ja Redang. Luonnonharrastajia maassa houkuttelevat koskemattomat sademetsät ja kansallispuistot, kuten maan suurin kansallispuisto Taman Negara ja Gunung Mulun kansallispuisto Länsi-Malesiassa sekä Kinabalun ja Bakon kansallispuistot Borneon saarella.


title: Malesian talous

text: Siirtomaa-ajan vanha kaupunki Malakka on Malesialle tärkeä turistikohde pitkän historiansa ansiosta. Kaupungin merkittäviin turistinähtävyyksiin lukeutuvat vanhojen siirtomaa-aikaisten linnoitusten rauniot ja samalta ajalta peräisin olevat satoja vuosia vanhat rakennukset. Pääkaupunki Kuala Lumpur houkuttelee turisteja nähtävyyksiensä ja ostosmahdollisuuksiensa ansiosta. Kaupungin kuuluisin nähtävyys ja maamerkki on Petronas Towers, jonka yhteydessä on kaupungin merkittävin ostoskeskus Suria KLCC.


title: Malesian talous

text: Malesian kansantalous ja talouskehitys ovat hyvin riippuvaisia ulkomaankaupasta. Valtion ulkomaankauppa on Aasian talouskriisin taituttua 1990-luvun lopulla ollut joka vuosi ylijäämäistä. Maailmanlaajuisen taantuman myötä maan talouden kasvua on ylläpitänyt kotimainen kysyntä, mutta maan talous perustuu pitkälti ulkomaankauppaan. Malesian ulkomaankaupan kannalta olennaisia asioita ovat Kiinan, Japanin ja Yhdysvaltain talouden kasvu sekä puolijohteiden kysyntä maailmalla.


title: Malesian talous

text: Malesian suurimmat kauppakumppanit sekä viennissä että tuonnissa ovat Kiina ja Singapore. Kun mukaan lasketaan Hongkong ja Taiwan, kiinankielisen alueen osuus maan ulkomaankaupasta on noin 30 prosenttia. Tätä kehitystä edesauttaa erityisesti Malesian etnisesti kiinalaisten hallitseva osuus maan liike-elämässä. Muut tärkeät kauppakumppanit ovat Japani, Yhdysvallat ja Euroopan unioni. Ulkomaankaupan maantieteellinen jakautuminen on monipuolisempaa kuin monessa kehittyvien talouksien maassa. Keskeisimmät kauppakumppanit ovat aasialaisia valtioita, mutta minkään yksittäisen maan osuus Malesian ulkomaankaupasta ei ole hallitseva.


title: Malesian talous

text: Tärkeimmät vientituotteet ovat elektroniikka- ja sähköteollisuuden tuotteet ja raaka-aineet, palmuöljy, öljy ja nesteytettyä maakaasua, kumi, tekstiilit ja kemikaalit. Näistä sähkö- ja elektroniikkateollisuuden osuus on hieman yli 40 prosenttia. Öljy-, kaasu-, ja öljyjalosteet ja kemikaalit muodostavat yli 20 prosentin osuuden ja palmuöljyn vienti hieman alle 10 prosenttia. Sähkö- ja elektroniikkalaitteet muodostavat myös Malesian tuonnista noin 40 prosenttia osuuden. Öljy- ja kaasutuotteita on tuonnista noin 15 prosenttia ja erilaisia koneita noin 10 prosenttia.


title: Malesian talous

text: Malesian talouden ja teknologian kehityksessä, rakennemuutoksessa ja korkean teknologian työpaikkojen luomisessa on suuri merkitys ollut ulkomaisilla sijoituksilla. Ennen 1990-luvun lopun Aasian talouskriisiä ulkomaisten investointien osuus oli lähes 10 prosenttia bruttokansantuotteesta, mutta kriisin jälkeen sijoitustulot eivät ole nousseet kriisiä edeltävälle tasolle ja ulkomaisten investointien osuus bruttokansantuotteesta on vain muutaman prosentin verran.


title: Malesian talous

text: Suurin osa ulkomaalaisten yritysten investoinneista Malesiaan suuntautuu sähkö-, elektroniikka-, öljy- ja elintarviketeollisuuteen. Palvelusektorilla suurin osa sijoituksista suuntautuu rahoitusalalle, vakuutus- ja liikepalveluihin, sekä tukku- ja vähittäiskauppaan. Maan elektroniikkateollisuutta hallitsevat monikansalliset yhdysvaltalaiset yhtiöt.


title: Malesian talous

text: Kiinan vetovoima kansainvälisten sijoittajien silmissä on vähentänyt Malesiaan tehtäviä sijoituksia, mutta Kiinan markkinoiden imussa myös Malesiaan tehtävät investoinnit ovat kasvaneet. Malesiassa on kärsitty myös hitaasta byrokratiasta ja pääomien sääntelystä, mikä on karkottanut ulkomaisia sijoituksia. Kansainvälisen kilpailun kasvaessa Malesiassa on enenevässä määrin panostettu myös tutkimus- ja kehitystyöhön, koulutuksen parantamiseen ja tuotannon korkeaan teknologiaan.


title: Malesian talous

text: Malesia on ulkomaisten sijoittajien silmissä kilpailukykyinen maa, sillä maassa on edullinen kustannustaso, toimiva infrastruktuuri, koulutettu englantia puhuva työvoima ja hyvät palvelut. Maan talouspolitiikka, jossa yrityksille annetaan tukea ja helpotuksia erilaisissa maksuissa, on myös houkutellut ulkomaista pääomaa maahan.


title: Malesian talous

text: Malesian työvoiman määrä on noin 11 miljoonaa ihmistä noin 20 miljoonasta työikäisestä ihmisestä, eli työvoiman määrä on noin kolmasosa 30 miljoonan asukkaan maan väestöstä. Nuorempien ikäluokkien kasvaessa työvoiman määrä on kasvussa. Loput maan työikäisestä väestöstä ovat opiskelijoita tai pitävät huolta omasta kotitaloudestaan. Suurin osa työllistyy valmistusteollisuuteen ja rakennusalalle. Seuraavaksi suurimmat alat ovat kauppa- ja matkailupalvelut. Malesian työttömyysaste on alhainen, noin 3 prosenttia, joskin tilastointi ei kaikilta osin ole vertailukelpoinen länsimaiden tilastointitapoihin. Työmarkkinoilla bumiputrat ovat suosituimmuusasemassa muihin väestönosiin nähden.


title: Malesian talous

text: Työvoiman koulutustaso on pääosin riittävä työvoimavaltaisille valmistusteollisuuden aloille, mutta koulutustaso ei riitä kehittyvien työmarkkinoiden vaatimuksiin, minkä takia maan hallitus on käynnistänyt koulutuksen kehittämishankkeita. Työväestöstä 70 prosentilla on keskiasteen koulutus ja vajaalla 30 prosentilla on yliopistotutkinto.


title: Malesian talous

text: Maa on kärsinyt aivovuodosta ja korkeammin koulutetun väestön muutosta ulkomaille opiskelujen ja työn perässä. Huonommin palkattuihin töihin maassa on tarvittu ulkomaisia työntekijöitä työvoimapulan takia rakennusteollisuuteen, viljelyksille ja kotiapulaistöihin. Vierastyöläisten osuus on noin kolmannes maan työvoimasta. Pääasialliset lähdemaat ovat Indonesia, Bangladesh, Filippiinit, Myanmar ja Nepal.


title: Malesian talous

text: Suuri osa vierastyöläisistä on maassa laittomasti. Siirtolaisuutta kasvattaa Malesian korkeampi elintaso sen naapurimaihin nähden. Malesiassa on laittomia siirtolaisia karkotettu, jolloin työttömyysastetta on saatu alennettua. Laittoman työvoiman häätö jatkuu edelleen. Hallituksen tiukentamat työvoimasäädökset ovat toisaalta aiheuttaneet joillekin aloille työvoimapulaa.


title: Malesian talous

text: Malesia on energiantuotannossaan lähes omavarainen. Maan vuotuinen sähköntuotto on noin 120 miljardia kWh (2012), jolloin Malesia on maailman 30 suurimman sähköntuottajan joukossa. Fossiiliset polttoaineet muodostavat yli 90 prosenttia Länsi-Malesian energiantuotannosta. Niistä nesteytetyn maakaasun osuus on noin 65 prosenttia ja kivihiilen noin 30 prosenttia. Vesivoimalla tuotetaan runsaat 5 prosenttia maan energiasta. Itä-Malesiassa taas energianlähteinä ovat maakaasu ja diesel, joiden molempien osuus energiantuotannosta on noin puolet.


title: Malesian talous

text: Myös tulevaisuudessa fossiiliset polttoaineet tulevat muodostamaan pääosan maan energiantuotannosta, vaikka maan hallitus onkin ryhtynyt toimiin uusiutuvan energian määrän lisäämiseksi. Malesiassa on potentiaalia biomassan, vesivoiman, jätteenpolton, aurinkoenergian ja hakkuujätteen hyödyntämiselle. Malesiassa on aikomus lisätä kotimaan tuotantoa ja vähentää maahan tuotavan energian määrää, lisäksi tarvetta on energianlähteiden monipuolistamiselle öljyvarojen ehtymisen myötä.


title: Malesian talous

text: Ydinvoimaa ei ole Malesiassa käytetty energianlähteenä, mutta kaasu- ja kivihiiliriippuvuuden takia maassa on suunnitteilla ydinvoimalan käyttöönotto vuoteen 2025 mennessä. Borneolle on rakennettu, ja suunnitteilla on lisää vesivoimalahankkeita Sarawakin jokien valjastamiseksi sähköntuotantoon. Hankkeet ovat aiheuttaneet vastustusta suurpatojen haitallisten ympäristövaikutusten takia.


title: Malesian talous

text: Malesian sähköntuotantoa hallitsee maan mantereen puoleisella osalla kansallinen Tenaga Nasional (TNB). Itä-Malesian merkkinoita hallitsevat Sabah Electricity ja Sarawak Electricity. TNB:llä on monopoliasema maan sähkönsiirrossa.


title: Malesian talous

text: Malesian sijainti Aasian ja Tyynenmeren välimaastossa on tehnyt maasta keskeisen lentoliikenteen solmukohdan. Maan suurin lentoasema on Kuala Lumpurin kansainvälinen lentoasema, joka sijaitsee noin 50 kilometrin päässä Kuala Lumpurista. Tärkeitä kansainvälisiä lentoasemia ovat myös Langkawi, Kota Kinabalu, Penang ja Kuching.


title: Malesian talous

text: Kuala Lumpurin lentoasemaa käyttää vuosittain lähes 40 miljoonaa matkustajaa, ja matkustajamäärät ovat nousseet joka vuosi. Eniten lentoja maan kansainvälisiltä lentokentiltä tehdään muihin Kaakkois-Aasian maihin. Myös kotimaan liikenneyhteyksien kannalta lentotiet Itä- ja Länsi-Malesian välillä ovat tärkeitä.


title: Malesian talous

text: Maan merkittävin lentoyhtiö on Malaysia Airlines, jota arvostetaan yhtenä maailman parhaista lentoyhtiöistä. Oneworld lentoyhtiöallianssiin kuuluvana se operoi yli 150 maahan. Toinen malesialainen lentoyhtiö on Aasian suurin halpalentoyhtiö Air Asia.


title: Malesian talous

text: Meriteitse käytävä kansainvälinen kauppa on historiallisista ajoista lähtien ollut Malesian elinehto. Nykyisinkin 95 prosenttia maan ulkomaankaupan kuljetuksista tehdään meriteitse. Maan suurin rahtiliikenteen satama on Kuala Lumpurin länsipuolella sijaitseva Port Klang. Se on myös yksi maailman suurimmista rahtiliikenteen satamista. Muita merkittäviä satamia on Penangilla Johorissa, Labuanilla ja Sabahissa. Lisäksi maassa on lukuisia pikkusatamia, jotka palvelevat rannikon teollisuuskaupunkeja. Länsi- ja Itä-Malesian välissä on kapeimmillaan 650 km Etelä-Kiinan merta, joten meritiet ovat myös kotimaan liikenteessä tärkeitä. Itä-Malesian lisäksi Länsi-Malesian satamista on laivareittejä Indonesian puolelle. Turismin kannalta merkittäviä ovat vesireitit Malakan niemimaalta rannikon pienemmille saarille. Itä-Malesiassa tärkeitä ovat myös sisämaan vesireitit tieverkoston vajavaisuuden takia.


title: Malesian talous

text: Malesissa on rautateitä noin 2 000 kilometriä. Maan talouden nousukaudella 1990-luvulla rautateitse tehtävä rahtiliikenne kasvoi voimakkaasti. Rataverkkoa on sittemmin nykyaikaistettu sähköistämällä ja sitä on laajennettu. Valtaosa rautateistä sijaitsee maan mantereen puoleisella osalla Länsi-Malesiassa. Itä-Malesian kaikki rautatiet sijaitsevat Sabahissa. Sarawakin osavaltiossa rautateitä ei ole. Länsi-Malesian rautatieverkko on pääasiassa pohjois-etelä suuntainen, eikä vuoristoisen keskiosan läpi mene itä-länsi-suuntaisia rautateitä.


title: Malesian talous

text: Rautatieverkko on Malesian valtion omaisuutta, ja se ylettyy Singaporeen asti. Junalla pääsee Malesian rataverkon eteläisimmästä päästä Johor Bahrusta länsirannikkoa pitkin Kuala Lumpurin ja Ipohin kautta Padang Besariin Thaimaan rajalle tai maan keskiosaa pitkin Tumpatiin, Kelantaniin. Itärannikkoa pitkin menee ainoastaan lyhyt rautatielinja Kuantanin ja Kertehin välillä, joka ei ole yhteydessä maan muuhun rautatieverkkoon, mutta suunnitteilla on uuden radan rakentaminen Kuantaniin muusta rataverkosta.


title: Malesian talous

text: Kuala Lumpurissa on moderni metroverkosto. Osa kaupungin paikallisliikenteen asemista on maan alla ja osa maan pinnalla. Kaupungissa on myös yksiraiteinen monorail-linja. Metroverkosto poikkeaa muiden suurkaupunkien metroista siten että eri linjat ovat eri yhtiöiden ylläpitämiä.


title: Malesian talous

text: Malakan niemimaan tieverkko on hyvin hoidettu, ja moottoritiet yhdistävät suurimmat kaupungit, satamat ja lentokentät. Tieverkosto on maan pääasiallisin matkustaja- ja rahtiliikenteen kuljetustapa. Tieverkko on kehittyneempi ja tiheämpi maan länsirannikolla kuin idässä, minne yhtäjaksoinen valtatie on saatu vasta vuosituhannen vaihteessa. Suurimmat liikenteen solmukohdat ovat Kuala Lumpur ja Johor Bahru. Johor Bahrusta lähtevät valtatiet maan länsi- ja itärannikkoa pitkin pohjoiseen, ja sieltä valtatie jatkuu myös Singaporeen. Malesiassa noudatetaan vasemmanpuoleista liikennettä.


title: Malesian talous

text: Borneolla tieverkosto on harvaa ja tiet ovat paikoin huonokuntoisia, jolloin vesiliikenteen merkitys on korostunut.


title: Malesian talous

text: Siirtomaavallan aikana maan talous on ollut Britannialaisten siirtomaaisäntien kontrolloimaa. Siirtomaahallinnon aikana britit perustivat maahan luonnonvaroja hyödyntääkseen muun muassa tinakaivoksia ja kumipuuplantaaseja. Malaija kehittyi brittihallinnon alaisuudessa maailman suurimmaksi tinan ja raakakumin tuottajaksi. Samalla kehittyi maan tieverkko, kun sisämaan tinaesiintymiä alettiin hyödyntää.


title: Malesian talous

text: Maan itsenäistyttyä vuonna 1957 Malaijassa kehitettiin edelleen tinan ja kumin vientiä, mutta suurimman hyödyn talouskasvusta sai maan kiinalainen väestönosa. Epätasainen varallisuuden jakautuminen aiheutti osaltaan rotulevottomuuksia vuonna 1969, mikä johti maassa malaijiväestöä suosivaan politiikkaan. Tavoitteena oli saada kaikki maan etniset ryhmät integroitumaan maan talouselämään.


title: Malesian talous

text: Myös alueellisia eroja oli; itärannikko oli maatalousvaltaista ja teollisuus oli keskittynyt länsirannikolle. Ihmisiä yritettiin houkutella maataloudesta teollisuuteen ja näin yritettiin kuroa umpeen alueiden välisiä varallisuuseroja. Maassa alettiin kehittää teollisuutta omia luonnonvaroja hyödyntäen, jotta riippuvuus eurooppalaisista vähenisi.


title: Malesian talous

text: Mahathir Mohamadin pääministerikauden alussa 1980-luvulla Malesiassa alettiin järjestelmällisesti kehittää maan teollisuutta ja maassa aloitettiin "wavwasan 2020" -projekti, jonka tavoitteena on tehdä Malesiasta täysin teollistunut maa vuoteen 2020 mennessä. Maassa kehitettiin raskasta teollisuutta ja maassa alkoi Mahathirin aikakaudella taloudellinen nousukausi, mikä nosti Malesian kehittyvien teollisuusvaltioiden joukkoon. Maan bruttokansantuote kolminkertaistui ja köyhyysrajan alapuolella elävä väestönosa kutistui 50 prosentista alle kymmeneen prosenttiin.


title: Malesian talous

text: Aasian talouskriisi 1990-luvun lopulla vaikutti Malesian talouteen voimakkaasti, ja maan talous romahti. Talouskriisi johti myös Mahathirin suosion putoamiseen ja aiheutti takaiskun visio 2020 -projektille. Maa kuitenkin toipui talouskriisistä nopeammin kuin useimmat naapurimaansa. Toipumista edesauttoi etenkin elektroniikkatuotteiden vienti maailmalle. Maa kärsi IT-alan taantumasta 2000-luvun alkuvuosina, mutta sen jälkeen maan talous on lähtenyt voimakkaaseen nousuun.


title: Malesian talous

text: Vuonna 2009 pitkään jatkunut kasvu taittui kansainvälisen talouskriisi takia, sillä kansainvälinen kysyntä maan vientituotteita kohtaan laski. Tilannetta tasapainotti kuitenkin kotimainen kysyntä, ja Malesia on selvinnyt maailmaa kohdanneesta talouskriisistä vähäisin vahingoin. Malesia on kuitenkin voimakkaasti riippuvainen ulkomaankaupasta, minkä takia maan hallitus aloitti elvytystoimet taantuman torjumiseksi erilaisin tukipaketein. Maassa pidetään edelleen kiinni 2020-projektista, mutta se edellyttäisi tasaisen kasvun jatkumista.


title: Malesian talous

text: Maan talouden suurimmat tulevaisuuden haasteet liittyvät öljyvarantojen ehtymiseen ja aivovuotoon koulutetumman väestönosan muuttaessa pois maasta. Maan öljy-yhtiö Petronas rahoittaa maan budjetista puolet ja öljynviennistä saatavien tulojen on arvioitu pienenevän jo lähitulevaisuudessa. Maassa on pyritty varautumaan tulevaisuuteen verotusta uudistamalla ja lisäämällä erilaisia maksuja.